Search is not available for this dataset
url
stringlengths 21
288
| text
stringlengths 1
1.35M
|
|---|---|
https://www.akureyri.is/is/frettir/akureyringum-fjolgar-2
|
Akureyringum fjölgar
Hagstofa Íslands birti í dag tölur um mannfjölda á Íslandi 1. desember 2010. Þar kemur fram að íbúum Akureyrar fjölgar um tæpt 1% eða langt umfram landsmeðaltalið sem er 0,2%. Íbúum á öllu landinu fjölgar um 643 og þar af fjölgar Akureyringum um 165. Íbúar með lögheimili á Íslandi voru 318.236 hinn 1. desember 2010.
Frá 1. desember 2009 til 1. desember 2010 fjölgaði íbúum á höfuðborgarsvæðinu (0,7%) og á Norðurlandi eystra (0,3%). Á öðrum landsvæðum fækkaði íbúum, mest á Vestfjörðum (-3,2%), Suðurnesjum (-1,4%) og á Austurlandi (-1,2%). Í öðrum landshlutum var fækkunin óveruleg.
Körlum fækkaði frá 1. desember 2009 til jafnlengdar 2010, en konum fjölgaði um hálft prósent.
Heimild: Hagstofa Íslands.
|
https://www.akureyri.is/is/frettir/breytingar-a-adalskipulagi-akureyrar-2005-2018
|
Breytingar á Aðalskipulagi Akureyrar 2005-2018
Bæjarstjórn Akureyrarkaupstaðar hefur samþykkt fjórar tillögur að breytingum á Aðalskipulagi Akureyrar 2005-2018.
Akureyrarflugvöllur
Tillagan var auglýst frá 1. september til 13. október 2010. Engin athugasemd barst og umsagnir gáfu ekki tilefni til breytinga á tillögunni.
Stækkun golfvallar að Jaðri
Tillagan var auglýst frá 13. október til 24. nóvember 2010. Ein athugasemd barst. Bæjarstjórn hefur afgreitt athugasemdina og sent þeim sem athugasemd gerði umsögn sína. Athugasemdin gaf ekki tilefni til breytinga á tillögunni.
Landnotkun í landi Hlíðarenda
Tillagan var auglýst frá 20. október til 1. desember. 2010. Engin athugasemd barst en vegtengingu var breytt eftir umsögn Vegagerðarinnar.
Svæði fyrir þjónustustofnun við Vestursíðu
Tillagan var auglýst frá 5. nóvember til 17. desember 2010. Engin athugasemd barst.
Aðalskipulagsbreytingarnar hafa verið sendar til Skipulagsstofnunar sem gerir tillögur til umhverfisráðherra um lokaafgreiðslu erindanna.
Þeir sem óska nánari upplýsinga um tillögurnar og niðurstöðu bæjarstjórnar, geta snúið sér til skipulagsdeildar, 3. hæð í Ráðhúsi Akureyrar.
Skipulagsstjóri Akureyrarkaupstaðar
|
https://www.akureyri.is/is/frettir/sameiginlegt-thjonustusvaedi-fyrir-fatlada
|
Sameiginlegt þjónustusvæði fyrir fatlaða
Bæjarstjórinn á Akureyri og sveitarstjórar Eyjafjarðarsveitar, Grýtubakkahrepps, Hörgársveitar og Svalbarðsstrandarhrepps undirrituðu í gær samning um sameiginlegt þjónustusvæði í Eyjafirði um þjónustu við fatlaða en um áramót flyst sérþjónusta við fatlaða alfarið frá ríki til sveitarfélaga. Samningurinn gildir frá 1. janúar 2011 til og með 31. desember 2014.
Á þjónustusvæðinu verður Akureyrarbær leiðandi sveitarfélag sem veitir fötluðum á svæðinu öllu þjónustu á jafnræðisgrundvelli og verða ákvarðanir um veitingu hennar byggðar á mati á þjónustuþörf.
Markmið samningsins eru einkum að:
Tryggja fötluðum samþætta og heildstæða þjónustu.
Laga þjónustu að þörfum og óskum fatlaðra með hliðsjón af ólíkum aðstæðum og stuðla þannig að auknu sjálfstæði þeirra.
Efla félagsþjónustu á svæðinu.
Þróa samstarf sveitarfélaga á svæðinu.
Stuðla að hagræðingu í rekstri með samþættingu þjónustu- og rekstrarþátta.
Sveitarfélögin fimm bera sameiginlega ábyrgð á fjármögnun þjónustu innan svæðisins og greiða tekjuauka vegna þjónustu við fatlaða, þ.e. 0,25% af útsvarsstofni til Akureyrarbæjar. Framlög Jöfnunarsjóðs sveitarfélaga vegna þjónustu við fatlaða renna til Akureyrarbæjar sem og tekjur af rekstri einstakra þjónustueininga.
Stjórn og framkvæmd samningsins er í höndum Akureyrarbæjar.
Á myndinni eru frá vinstri: Guðný Sverrisdóttir, sveitarstjóri Grýtubakkahrepps, Jón Hrói Finnsson, sveitarstjóri Svalbarðsstrandarhrepps, Eiríkur Björn Björgvinsson, bæjarstjóri á Akureyri, Guðmundur Sigvaldason, sveitarstjóri Hörgárbyggðar, og Jónas Vigfússon, sveitarstjóri Eyjafjarðarsveitar.
|
https://www.akureyri.is/is/frettir/blysfor-i-thagu-fridar
|
Blysför í þágu friðar
Hin árlega blysför í þágu friðar verður gengin á Þorláksmessu á Akureyri. Gengið verður frá Samkomuhúsinu í Hafnarstræti kl. 20.00 og út á Ráðhústorg. Kerti verða selt við upphaf göngunnar. Ávarp flytur Gréta Kristín Ómarsdóttir og um söng sjá Örn Birgisson og Valmar Väljaots.
Í tilkynningu frá skipuleggjendum göngunnar segir m.a.:
Sýnum hug okkar um stríð og frið:
Frið í Afganistan og Írak
Burt með árásar og hernámsöflin
Enga aðild Íslands að stríði og hernámi
|
https://www.akureyri.is/is/frettir/samherji-styrkir-samfelagsverkefni-a-eyjafjardarsvaedinu
|
Samherji styrkir samfélagsverkefni á Eyjafjarðarsvæðinu
Samherji hf. boðaði til móttöku síðdegis í gær í Flugsafni Íslands á Akureyri og afhenti við það tækifæri styrki til ýmissa samfélagsverkefna á Eyjafjarðarsvæðinu upp á 75 milljónir króna. Flestir styrkirnir eru gagngert veittir til að efla barna- og unglingastarf í íþrótta- og æskulýðsfélögum á Eyjafjarðarsvæðinu.
?Samherji á, eins og þið öll vitið, rætur á Eyjafjarðarsvæðinu. Fyrirtækið hefur frá upphafi verið hluti þessa samfélags og því fylgir ábyrgð. Við höfum alla tíð kappkostað að láta sem flesta Eyfirðinga njóta góðs af starfseminni og reynt eftir föngum að styrkja innviði svæðisins með ýmsum hætti. Við sækjum sem mest af þjónustu hingað, reynum að ráða heimamenn til starfa og veitum styrki svo sem hér í dag,? sagði Þorsteinn Már Baldvinsson, forstjóri Samherja, m.a. í ræðu sinni í Flugsafninu í gær.
Þátttaka barna og unglinga í íþróttum er ómetanlegur þáttur í forvörnum og uppeldi. Samherji vill efla þjálfun og annað starf félaganna og um leið stuðla að því að sem flest börn og unglingar geti stundað þær íþróttagreinar sem hugur þeirra stendur til. Fjármununum skal varið til að lækka æfingagjöld barna og unglinga og/eða til að lækka kostnað við keppnisferðir þeirra veturinn 2010-2011 í þeim íþróttagreinum sem félögin hafa innan sinna vébanda. Alls nema styrkir vegna þessa tæpum 50 milljónum króna. Nefnd á vegum Samherja mun vinna með viðkomandi félögunum að útfærslunni til að tryggja að þessir fjármunir fari í að efla grasrótarstarfið. Nefndina skipa þau Helga Steinunn Guðmundsdóttir, Jóhannes Bjarnason og Árni Óðinsson.
Að auki hlaut endurhæfingardeildin í Kristnesi styrk til tækjakaupa og ennfremur ákvað Samherji að stofna sjóð sem ætlað er að efla þjálfun og fræðslu lækna á hjartadeild Sjúkrahússins á Akureyri og gefa þeim aukin tækifæri til að kynna sér nýjungar á sviði rannsókna í hjarta- og æðasjúkdómum. Styrkir sem ekki voru afhentir í Flugsafni Íslands nema um 4 milljónum króna og heildarupphæðin því um 75 milljónir króna.
Sjá nánar á heimasíðu Samherja.
Mynd: Þórhallur/Pedromyndir.
|
https://www.akureyri.is/is/frettir/brenna-og-flugeldasyning-a-gamlarskvold
|
Brenna og flugeldasýning á gamlárskvöld
Hin árlega áramótabrenna á Akureyri verður á sínum stað við Réttarhvamm á gamlárskvöld, auk þess sem boðið verður upp á glæsilega flugeldasýningu. Kveikt verður í brennunni kl. 20.30 en flugeldasýningin hefst kl. 21.00. Það eru Vinir Akureyrar sem standa fyrir þessari uppákomu nú líkt og í fyrra, í samstarfi við Akureyrarstofu, björgunarsveitina Súlur á Akureyri og ýmis fyrirtæki, sem standa straum af kostnaði við flugeldasýninguna.
Davíð Rúnar Gunnarsson, einn Vina Akureyrar, segir vel hafi gengið að safna peningum fyrir flugeldasýningunni og að nú hafi fleiri aðilar en verslanir, veitinga- og skemmtistaðir og fleiri lagt verkefninu lið. Leitað hafi verið m.a. til verktaka í bænum, sem hafi einnig lagt sitt af mörkum.
Davíð Rúnar segir að leitað hafi verið eftir bakstuðningi frá bænum, þar sem tap hafi orðið á fjölskylduhátíðinni Einni með öllu um síðustu verslunarmannahelgi, sem Vinir Akureyrar standa einnig fyrir. Um síðustu áramót leit út fyrir að ekkert yrði af flugeldasýningu á gamlárskvöld en þá tóku Vinir Akureyrar málin í sínar hendur og söfnuðu fyrir flugeldasýningu.
Frétt af heimasíðu Vikudags.
|
https://www.akureyri.is/is/frettir/nordlendingar-arsins-2010
|
Norðlendingar ársins 2010
N4 Sjónvarp stóð á dögunum fyrir vali á Norðlendingi ársins. Fjölmargir voru tilnefndir en enginn vafi er hins vegar á því hvað er áhorfendum stöðvarinnar efst í huga: Það er hetjuleg barátta og ótrúleg björgun Helgu Sigríðar Sigurðardóttur 13 ára stúlku sem hneig niður í Sundlaug Akureyrar og var um tíma mjög hætt komin eftir kransæðarstíflu.
Segja má að a.m.k. 50 sérmenntað heilbrigðistarfsfólk hafi komið að björguninni, þar sem ekki mátti miklu muna. Allt gekk upp frá fyrstu viðbrögðum sundkennarans í sundlauginni á Akureyri, aðkomu sjúkraflutningamanna, lækna og hjúkrunarfræðinga á Sjúkrahúsinu á Akureyri og Landspítalanum til hjartasérfræðinga í Svíþjóð.
Allt þetta fólk og auðvitað og aðallega hetjan unga og hennar fjölskylda stóðu sig ótrúlega vel. Þau öll eru því óumdeilanlega og verðskuldað Norðlendingar ársins 2010. Frétt af heimasíðu N4 Sjónvarps.
|
https://www.akureyri.is/is/frettir/nr-1086-2010-auglysing-um-skipulagsmal-i-akureyrarkaupstad-deiliskipulag-giljahverfis
|
Nr. 1086/2010 AUGLÝSING um skipulagsmál í Akureyrarkaupstað - Deiliskipulag Giljahverfis
Bæjarstjórn Akureyrarkaupstaðar hefur þann 19. október 2010, í samræmi við 1. mgr. 25. gr. skipulags- og byggingarlaga nr. 73/1997, samþykkt endurskoðað deiliskipulag fyrir Giljahverfi.
Deiliskipulagið afmarkast af Hlíðarbraut í austri, Borgarbraut í norðri og opnu svæði í vestri og suðri. Skipulagið felur í sér endurskoðun og sameiningu allra fimm skipulagsáfanga hverfisins í eina heild. Breytingar frá eldra skipulagi eru m.a. lóðastækkanir nokkurra lóða á jöðrum svæðisins, ný afmörkun byggingarreita og bætt göngustígakerfi.
Með auglýsingu þessari fellur úr gildi eldra deiliskipulag fyrir Giljahverfi, 1. til 5. áfanga, ásamt síðari breytingum.
Deiliskipulagstillagan hefur hlotið þá meðferð sem skipulags- og byggingarlög mæla fyrir um og öðlast hún þegar gildi.
F.h. Akureyrarkaupstaðar, 16. desember 2010,
Anna Bragadóttir, verkefnastjóri skipulagsmála.
B-deild - Útgáfud.: 4. janúar 2011
|
https://www.akureyri.is/is/frettir/akureyrarmyndir
|
Akureyrarmyndir
Ken Leslie, sem nú dvelur í gestavinnustofu Gilfélagsins, opnar sýningu á verkum sínum í gallerí BOXi, sal Myndlistarfélagsins á Akureyri, á þrettándanum, fimmtudaginn 6. janúar kl. 17. Sýningin verður opin alla daga frá kl. 14-18 til miðvikudagsins 12. janúar.
Ken, sem fæddur er og uppalinn í New York, býr nú í Vermont í Bandaríkjunum þar sem hann kennir og stundar sína myndlist. Á sýningunni í gallerí BOXi eru m.a. vatnslitamyndir sem hann málaði þegar hann dvaldi hér á Akureyri sumarið 1999 og svo nú yfir háveturinn, en hann hefur verið hér á landi frá því seinnipartinn í nóvember.
|
https://www.akureyri.is/is/frettir/ferdaskrifstofa-akureyrar-i-sokn
|
Ferðaskrifstofa Akureyrar í sókn
Nú um áramótin tók ný innanlandsdeild Ferðaskrifstofu Akureyrar formlega til starfa og mun meginhlutverk hennar verða skipulag á ráðstefnum, fundum og hvataferðum á Akureyri og Norðausturlandi. Hrafnhildur E. Karlsdóttir stýrir þessu verkefni hjá FA og hóf hún störf um áramótin. Hrafnhildur hefur um árabil gegnt stjórnunarstöðum hjá Keahótelum ehf. og var einnig á sínum tíma forstöðumaður Upplýsingamiðstöðvar ferðamanna á Akureyri.
Fyrstu ráðstefnurnar á vegum innanlandsdeildar FA hafa þegar verið bókaðar á Akureyri á þessu ári og þar af eru stórar alþjóðlegar ráðstefnur. Hrafnhildur segir markmiðið að laða bæði stórar ráðstefnur sem minni fundi á svæðið, jafnt erlendis frá sem innanlands.
?Við byggjum á gömlum og rótgrónum grunni Ferðaskrifstofu Akureyrar sem hefur í gegnum áratugina skapað sér gott orð í þjónustu við viðskiptavini sína. Hér á svæðinu hafa opnast ný tækifæri á þessu sviði, fyrst og fremst með tilkomu menningarhússins Hofs og nýbyggingar Háskólans á Akureyri. Í báðum þessum húsum er mjög góð aðstaða til ráðstefnuhalds sem ekki hvað síst opnar okkur ný tækifæri hvað varðar stærri ráðstefnur og fundi. Nú er einnig að verða aukning í gistirými hér á Akureyri á næstu misserum og það, ásamt fjölbreyttri flóru í veitingastarfsemi, styrkir þann grunn sem við höfum til að sækja fram á ráðstefnusviðinu," segir Hrafnhildur.
Þjónusta Ferðaskrifstofu Akureyrar á þessu sviði felst í öllu skipulagi og utanumhaldi á fundum og ráðstefnum, svo sem bókunum á ráðstefnuaðstöðu, gistingu, veitingaaðstöðu, bókunum á ferðum til og frá svæðinu, skipulagi og þjónustu á ráðstefnustað, umsjón með skipulagi afþreyingarviðburða og öðru því sem ráðstefnuhaldarar óska.
?Við höfum samstarf við fjölda aðila hér á svæðinu í þessu verkefni og teljum okkur hafa mjög góðan valkost að bjóða viðskiptavinum okkar," segir Hrafnhildur.
|
https://www.akureyri.is/is/frettir/tharftu-ad-losna-vid-jolatred-2
|
Þarftu að losna við jólatréð?
Starfsmenn Framkvæmdamiðstöðvar fjarlægja jólatré sem sett hafa verið við lóðarmörk föstudaginn 7. janúar og mánudaginn 10. til og með miðvikudeginum 12. janúar 2011. Einnig verða gámar fyrir jólatré við Kaupang, Hagkaup, Hrísalund og við verslunarmiðstöðina Sunnuhlíð. Tré sem safnast verða jarðgerð í jarðgerðarstöðinni Moltu.
|
https://www.akureyri.is/is/frettir/slagverk-og-strengir
|
Slagverk og strengir
Sinfóníuhljómsveit Norðurlands heldur tónleika í Hofi sunnudaginn 9. janúar kl. 16.00. Einleikari á marimbu er Hjörleifur Örn Jónsson og stjórnandi Guðmundur Óli Gunnarsson. Á efnisskrá er Holberg-svíta eftir E. Grieg, Konsert fyrir marimbu og strengjasveit eftir Ney Rosauro og Kammersinfónía í c-moll eftir D. Shostakovich.
Hjörleifur Örn Jónsson var 9 ára þegar hann hóf nám í slagverksleik hjá Reyni Sigurðssyni í skólahljómsveit Mosfellssveitar. Hann lauk burtfararprófi frá djassdeild Tónlistarskóla FÍH og stundaði síðan nám í Amsterdam og Berlín en þaðan hann lauk mastersgráðu í slagverksleik. Hjörleifur hefur starfað með ýmsum hljómsveitum og kammerhópum hér heima og erlendis.
Hjörleifur var skólastjóri Neue Musikschule Berlin á árunum 2006-2008 og framkvæmdastjóri Hypno leikhússins þar í borg sem sérhæfir sig í tónlistar- og leiksýningum fyrir börn og unglinga. Hann hefur unnið að skipulagningu viðburða í samstarfi við Listahátíð í Reykjavík auk ýmissa tónlistarhátíða í Þýskalandi. Hjörleifur hefur verið skólastjóri Tónlistarskólans á Akureyri frá haustinu 2008 og einnig starfað með Sinfóníuhljómsveit Norðurlands frá þeim tíma.
Ludvig Holberg er talið það skáld sem fyrst skapaði alvöru dansk-norskar bókmenntir. Árið 1884 þegar 200 ár voru liðin frá fæðingu hans var Edvard Grieg var fenginn til að semja verk tileinkað honum en listamennirnir voru báðir frá Bergen í Noregi. Tónverkið sem kallað hefur verið Holberg-svítan er röð barokkdansa frá samtíma Holbergs í eins konar rómantískum Grieg-búningi.
Dmitri Shostakovich lenti í því erfiða hlutskipti að reyna að vera skapandi tónskáld í ritskoðuðu umhverfi sovét-kommúnismans. Þar sigldi hann milli skers og báru en lenti nokkrum sinnum í því að tónlist hans var hafnað af yfirvöldum sem kölluðu hana m.a. ?frumstæða og klúra ringulreið? í opinberum málgögnum.
Kammersinfónían er útsetning á strengjakvartett nr. 8. sem Rudolf Barschai gerði í samráði við tónskáldið. Verkið tileinkaði tónskáldið fórnarlömbum stríðs og fasisma og sínum eigin þjáningum.
Ney Rosauro er brasilískur slagverksleikari og eitt merkasta tónskáld Suður-Ameríku. Í tónlist hans gætir gjarnan áhrifa frá brasilískri þjóðlagatónlist og músikin á það til að vera jazzlituð. Konsert Rosauros fyrir marimbu og strengi er einn vinsælasti marimbukonsert í heimi. Hann var saminn árið 1986 og vinsældir hans hafa örvað önnur tónskáld til viðlíkra tónsmíða.
Hljómsveitin er að þessu sinni eingöngu skipuð strengjaleikurum eins og yfirskrift tónleikanna Slagverk og strengir gefur til kynna. Meðfylgjandi mynd er af Hjörleifi Erni Jónssyni.
|
https://www.akureyri.is/is/frettir/breytt-utsvarslid
|
Breytt Útsvarslið
Veðurhamurinn á landinu hefur sett strik í reikninginn hjá Útsvarsliði Akureyringa sem keppa á við Grindvíkinga í Sjónvarpinu í kvöld. Birgir Guðmundsson og Hilda Jana Gísladóttir komast ekki suður og hefur því þurft að kalla til varamenn í liðið.
Hjálmar Stefán Brynjólfsson er staddur syðra og keppir fyrir hönd Akureyrar ásamt Erlingi Sigurðarsyni og Maríu Pálsdóttur sem einnig eru í Reykjavík.
Útsvar er á dagskrá Sjónvarpsins klukkan 20.35 í kvöld.
|
https://www.akureyri.is/is/frettir/ofaerd-innanbaejar-og-kennsla-fellur-nidur
|
Ófærð innanbæjar og kennsla fellur niður
Mikið hefur snjóað í nótt í miklum veðrahami og ófært er nú á götum innanbæjar á Akureyri. Að sögn Gunnþórs Hákonarsonar, yfirverkstjóra hjá framkvæmdamiðstöð bæjarins, er unnið ötullega að því að halda helstu götum færum en yfir höfuð má segja að allar götur séu ófærar nema fólk sé á sérútbúnum jeppum.
Strætisvagnar bæjarins komast ekki leiðar sinnar og óvíst er hvort þeir verði nokkuð á ferðinni í dag.
Gunnþór segir að eins og veðrið sé núna í morgunsárið sé erfitt að ráða við þetta, þó sé reynt að ryðja eins og hægt er og miðað við veðurspá megi búast við að ástandið lagist fljótlega upp úr hádegi.
Skólayfirvöld á Akureyri hafa hvatt foreldra til að halda börnum sínum heima.
Á mbl.is segir:
"Hjá lögreglunni á Akureyri fengust þær upplýsingar að þar hefði gengið á með ofankomu og blindbyl í nótt. Mörg verkefni hefðu fallið til sem flest tengdust því að fólk væri í vandræðum með bílana sína. ?Bærinn er nánast ófær nema fyrir jeppa en það er farið að rofa til,? sagði varðstjórinn.
Rafmagn fór af stærstum hluta Þingeyjarsýslna upp úr klukkan 10 í gærkvöldi. Háspennulína á milli Akureyrar og Laxárvirkjunar slitnaði og í kjölfarið slógu vélar Laxárvirkjunar út.
Mikill krapi er í Laxá sem veldur erfiðleikum við að halda vélum virkjunarinnar í eðlilegum rekstri.
Unnið var að því undir miðnættið að koma vélunum í gang að nýju til þess að koma á rafmagni á Norðausturlandi."
|
https://www.akureyri.is/is/frettir/frettir-af-straeto
|
Fréttir af strætó
Sem kunnugt er hafa ferðir Strætisvagna Akureyrar fallið niður í morgun sökum ófærðar í bænum. Stefán Baldursson, forstöðumaður SVA, segir að vagnarnir fari af stað um leið og helstu götur hafi verið ruddar en strætisvagnaleiðir hafa ákveðinn forgang í snjómokstri hjá framkvæmdamiðstöð bæjarins. Stefán á þó ekki von á að það verði fyrr en um eða upp úr hádegi í dag.
Veður er nú farið að ganga nokkuð niður en blæs þó upp inn á milli. Samkvæmt Veðurstofu Íslands má búast við að ástandið skáni síðdegis. "Við förum af stað um leið og aðstæður leyfa. Veðrið er aldrei svo vont að það lagist ekki," sagði Stefán Baldursson í samtali við www.akureyri.is.
|
https://www.akureyri.is/is/frettir/straeto-ekur-ekki-i-dag
|
Strætó ekur ekki í dag
Um hádegisbil var ákveðið að Strætisvagnar Akureyrar felli niður allar ferðir í dag. Fram eftir morgni var vonast til að hægt yrði að halda helstu leiðum færum en að sögn Stefáns Baldurssonar, forstöðumanns SVA, skefur jafnóðum í ruddar brautir og því var ákveðið að aflýsa öllum ferðum strætisvagnanna í dag.
|
https://www.akureyri.is/is/frettir/ithrottamadur-thors-2010
|
Íþróttamaður Þórs 2010
Í gær var kunngjört um val á íþróttamanni Þórs 2010 og að þessu sinni hlaut knattspyrnumaðurinn Atli Sigurjónsson nafnbótina í fyrsta sinn. Á heimasíðu Þórs er nánar fjallað um málið og þar er meðal annars birt viðtal við Atla sem tekið var af þessu tilefni.
Við sama tækifæri var Óðinn Ásgeirsson valinn körfuknattleiksmaður Þórs 2010 og Haukur Fannar Möller var kjörinn Taekwondomaður Þórs 2010. Sjá nánar á heimasíðu Þórs.
|
https://www.akureyri.is/is/frettir/uti-er-alltaf-ad-snjoa
|
Úti er alltaf að snjóa
Mikið hefur snjóað á Akureyri síðustu dægrin og samkvæmt veðurspá mun snjóa enn meira næstu daga. Hér á heimasíðunni er að finna kort af þeim leiðum sem eru í forgangi hvað snjómokstur varðar en aðrar götur eru að jafnaði mokaðar eftir því sem aðstæður leyfa og tilefni er til.
Þær götur sem njóta forgangs í snjómokstri eru stofnbrautir, helstu tengibrautir m.a. að neyðarþjónustu s.s. sjúkrahúsi, lögreglu, slökkviliði, strætisvagnaleiðum og fjölförnum safngötum. Húsagötur eru ekki mokaðar nema þær séu þungfærar einkabílum eða stefni í að þær verði þungfærar og ef von er á hláku.
Vegfarendur eru hvattir til að sýna biðlund þar sem snjóruðningstæki eru að störfum og fara um með gát vegna ruðninga sem byrgja sýn.
Nánari upplýsingar og kort á heimasíðu framkvæmdadeildar.
|
https://www.akureyri.is/is/frettir/nr-1113-2010-nr-1114-2010-og-nr-1115-2010-auglysingar-um-breytingar-a-adalskipulagi-akureyrar-2005-2018-hlidarendi-golfvollur-vid-jadar-og-akureyrarflugvoll
|
Nr. 1113/2010, nr. 1114/2010 og nr. 1115/2010. AUGLÝSINGAR um breytingar á aðalskipulagi Akureyrar 2005-2018, Hlíðarendi, golfvöllur við Jaðar og Akureyrarflugvöll.
Hlíðarendi
Samkvæmt 19. gr. skipulags- og byggingarlaga nr. 73/1997 hefur ráðherra þann 22. desember 2010 staðfest breytingu á aðalskipulagi Akureyrar frá 15. desember 2006.
Breytingin felst í því að markaðir eru fjórir landnotkunarreitir, alls 26,7 ha. Tveir reitir eru fyrir frístundabyggð og einn fyrir blandaða landnotkun frístundabyggðar og verslunar- og þjónustusvæðis. Einnig er skilgreint athafna- og íbúðasvæði fyrir núverandi byggð og starfsemi að Hlíðarenda.
Samkvæmt fyrirliggjandi gögnum hefur málsmeðferð verið í samræmi við skipulags- og byggingarlög nr. 73/1997 og Skipulagsstofnun gert tillögu til ráðherra um staðfestingu.
Breytingin öðlast þegar gildi.
Golfvöllur við Jaðar
Samkvæmt 19. gr. skipulags- og byggingarlaga nr. 73/1997 hefur ráðherra þann 22. desember 2010 staðfest breytingu á aðalskipulagi Akureyrar frá 15. desember 2006.
Breytingin felst í eftirfarandi:
Þéttbýlismörk Akureyrar færast til suðvesturs með stækkun þéttbýlis.
Opið svæði til sérstakra nota undir golfvöll stækkar til norðurs, vesturs og austurs með breytingu á óbyggðu svæði, niðurfellingu opins svæðis til sérstakra nota ? stækkun golfvallar og minnkun opins svæðis til sérstakra nota ? íþrótta- og útivistarsvæðis.
Nýju blönduðu opnu svæði til sérstakra nota og verslunar- og þjónustusvæði undir hótelbyggingu og aðra þjónustu innan hins opna svæðis undir golfvöll.
Legu göngu- og útivistarstíga er breytt.
Samkvæmt fyrirliggjandi gögnum hefur málsmeðferð verið í samræmi við skipulags- og byggingarlög nr. 73/1997 og Skipulagsstofnun gert tillögu til ráðherra um staðfestingu.
Breytingin öðlast þegar gildi.
Akureyrarflugvöllur
Samkvæmt 19. gr. skipulags- og byggingarlaga nr. 73/1997 hefur ráðherra þann 22. desember 2010 staðfest breytingu á aðalskipulagi Akureyrar 2005-2018 frá 15. desember 2006.
Breytingin felst í eftirfarandi:
Mörk flugvallarsvæðisins eru færð út og miðast nú við aðliggjandi stofnbrautir í vestri og norðri, sveitarfélagsmörk í suðri og vesturkvísl Eyjafjarðarár milli flugvallar og Stórhólma í austri.
Landfylling norðan flugstöðvar stækkar til norðurs um 0,24 ha.
Landfylling undir aðflugsvita er gerð sunnan Leiruvegar, 0,11 ha að stærð.
Göngu- og reiðleið sunnan flugvallar er lagfærð til samræmis við núverandi stöðu og deiliskipulag.
Færsla á legu Brunnár, þ.e. farvegur Brunnár suður fyrir flugbraut er nú sýndur sem hluti grunnkorts.
Syðri vegtenging flugvallarsvæðis við Eyjafjarðarbraut er færð um 70 m til suðurs til samræmis við deiliskipulag.
Þéttbýlismörk eru aðlöguð breyttri afmörkun flugvallarsvæðis.
Samkvæmt fyrirliggjandi gögnum hefur málsmeðferð verið í samræmi við skipulags- og byggingarlög nr. 73/1997 og Skipulagsstofnun gert tillögu til ráðherra um staðfestingu.
Breytingin öðlast þegar gildi.
Umhverfisráðuneytinu, 22. desember 2010.
F. h. r.
Magnús Jóhannesson.
Íris Bjargmundsdóttir
B-deild - Útgáfud.: 10. janúar 2011
|
https://www.akureyri.is/is/frettir/jesus-litli-a-akureyri
|
Jesús litli á Akureyri
Leikfélag Akureyrar kynnir með stolti gestasýninguna Jesús litli frá Borgarleikhúsinu. Sýningin verður í Hofi frá 15. janúar og einungis í takmarkaðan tíma. Miðasala er í fullum gangi á heimasíðu Leikfélagsins, heimasíðu Menningarhússins Hofs og í síma 4 600 200. Þegar er orðið uppselt á margar sýninganna svo það borgar sig að hafa hraðan á og panta miða strax.
Jesús litli var ótvíræður sigurvegari Íslensku leiklistarverðlaunanna, Grímunnar nú í vor. Jesús litli var valin sýning ársins og leikverkið sjálft var valið leikrit ársins, auk þess sem sýningin hlaut sjö tilnefningar. Gagnrýnendur hlóðu sýninguna lofi og áhorfendur voru djúpt snortnir. Sumsé: Leikhús eins og það gerist best!
Við erum stdd í Palestínu á því herrans ári núll. Rómverjar hafa sölsað undir sig Palestínu og Heródes er settur landstjóri. Þegar spyrst út að frelsari muni fæðast í landinu gefur hann út tilskipun um að myrða skuli öll sveinbörn, tveggja ára og yngri. Ljótt er það.
Og trúðarnir dásamlegu spyrja: Hver fæðir eiginlega barn inn í slíkt ástand? Öll vitum við að Jólaguðspjallið er einstaklega fallegt og hátíðlegt en það er ekki síður átakanlegt. Trúðarnir láta allt flakka umbúðalaust. Þeim er ekkert óviðkomandi; þeir velta við öllum steinum, snúa öllu á hvolf og segja allan sannleikann og ekkert nema sannleikann. Jafnvel þótt hann sé grimmur. Eða fyndinn.
Höfundar: Benedikt Erlingsson, Bergur Þór Ingólfsson, Halldóra Geirharðsdóttir, Kristjana Stefánsdóttir og Snorri Freyr Hilmarsson
Leikstjóri: Benedikt Erlingsson
Leikmynd og búningar: Snorri Freyr Hilmarsson
Lýsing: Kjartan Þórisson
Tónlist: Kristjana Stefánsdóttir
Leikarar: Bergur Þór Ingólfsson, Halldóra Geirharðsdóttir og Kristjana Stefánsdóttir
Umfjöllun:
Þetta er það langbesta sem sést hefur á fjölum leikhúsanna í haust. JVJ DV
Ég skora á fólk að fara í leikhúsið og sjá Jesús litla GM Mbl.
Ástarþökk fyrir ógleymanlegt kvöld SA TMM
|
https://www.akureyri.is/is/frettir/styrkir-fyrir-godar-vidskiptahugmyndir
|
Styrkir fyrir góðar viðskiptahugmyndir
Síðdegis í gær afhentu Norðursprotar formlega 10 styrki vegna góðra viðskiptahugmynda. Markmiðið með Norðursprotum er að stuðla að nýsköpun í atvinnulífi á Norðausturlandi, frá Eyjafirði til Djúpavogs, og fjölga þannig atvinnutækifærum á svæðinu. Verkefnið er fjármagnað af samfélagssjóði Alcoa og unnið í samstarfi Alcoa, Háskólans á Akureyri og Impru á Nýsköpunarmiðstöð.
Sumir sem styrki hlutu komust ekki til afhendingarinnar vegna veðurs og ófærðar. Hér er þó hluti hópsins.
Eftirtalin verkefni hlutu styrki:
Ferðaþjónustan Álfheimar: Sjálfbærar veiðar að hausti.
Verkefnið snýst um að fá erlenda veiðimenn til Austurlands að hausti til að veiða gæsir, endur, rjúpur og/eða silung.
Holt og heiðar ehf: Birkisafi.
Stefnt er að því að koma ferskum birkisafa á markað með 6 mánaða geymsluþol eða meira. Unnið verður að því að halda eiginleikum safans sem best, án þess að nota viðbætt auka- og rotvarnarefni.
Hildur Einarsdóttir: Highland sailing.
Skipulagðar siglingar með leiðsögn fyrir ferðamenn á Hálslóni við Kárahnjúka.
Ásgeir Ívarsson: Grænn efnaiðnaður.
Verkefnið felur í sér gerð hagkvæmnimats og viðskiptaáætlunar fyrir framleiðslu asetína, en þau má nýta sem íblöndunarefni í eldsneyti og leysiefni og til framleiðslu matvæla, snyrtivara og lyfja.
Helga Ragnheiður Jósepsdóttir: Kjötkrókur.
Kjötkrókur er standur fyrir hangikjötslæri. Ætlað bæði heimilum og veitingahúsum.
Rán ehf: Plastbátar.
Verkefnið gengur út á að gera viðskiptaáætlun fyrir fyrirtæki sem sérhæfir sig í framleiðslu á plastbátum úr PVC rörum.
Sigurbjörn Höskuldsson: Snjóþota.
Hönnun og smíði móts til framleiðslu á snjóþotu í samstarfi við Promens Sæplast á Dalvík.Þessi snjóþota er stærri og endingarbetri en þær snjóþotur sem í boði eru.
Jón Þór Benediktsson: Skíðarúta.
Verkefnið gengur út á að setja á fót sérútbúna skíðarútu sem gengur á milli gististaða á Akureyri og upp í Hlíðarfjall og sinnir einnig ferðum í samvinnu við Skíðafélag Akureyrar.
Anna Sóley Herbertsdóttir: Nuddsteinar.
Hönnun og þróun steina fyrir steinanuddmeðferðir. Efni er keypt frá Álfasteini á Borgarfirði eystra en fullunnið á Akureyri.
Björn Gunnarsson: Sjúkraflugfélag Íslands - ICEMED.
Verkefnið fellst í því að þróa viðskiptahugmynd og undirbúa stofnun sjálfseignarfélags í sjúkraflugsþjónustu á norðuslóðum. Þar er átt við Ísland, Grænland og e.t.v. Færeyjar.
|
https://www.akureyri.is/is/frettir/snjorinn-kostar-sitt
|
Snjórinn kostar sitt
Síðustu daga hafa 20-25 vinnuvélar unnið að snjómokstri á Akureyri og er kostnaður á dag vegna þessa 2-2,5 milljónir króna. Fannfergi er nú mikið í bænum en tekist hefur að halda öllum helstu stofnbrautum opnum og nú er unnið að því að hreinsa minni götur í húsahverfum. Meðfylgjandi myndir tók Ragnar Hólm um miðjan dag.
|
https://www.akureyri.is/is/frettir/varanlegt-augnablik-i-listasafninu
|
Varanlegt augnablik í Listasafninu
Laugardaginn 15. janúar nk. verður opnuð í Listasafninu á Akureyri samsýning listamannanna Sigtryggs Baldvinssonar og Þorra Hringssonar. Sýningin nefnist Varanlegt augnablik og hefur sterk tengsl við Norðurland en báðir listamennirnir eiga þar rætur sínar.
Þorri Hringsson er fæddur í Reykjavík árið 1966 en er ættaður frá Haga í Aðaldal í Þingeyjarsýslum. Þorri stundaði nám við Myndlistaskólann í Reykjavík, Myndlista- og handíðaskóla Íslands og Jan Van Eyck-akademíuna í Maastricht. Hann hefur tekið þátt í ríflega 40 samsýningum og haldið yfir 20 einkasýningar á Íslandi og erlendis.
Sigtryggur Bjarni Baldvinsson er fæddur á Akureyri 1966. Hann nam við Myndlistaskólann á Akureyri, Myndlista- og handíðaskóla Íslands og Ecole des Arts Décoratifs í Frakklandi. Hann hefur haldið á þriðja tug einkasýninga og tekið þátt í fjölmörgum samsýningum hér heima og erlendis.
Sigtryggur og Þorri hafa hvor sína hugmyndina um málverkið sem eiga það þó sameiginlegt að snúast um samband þess við ytri veruleika. Báðir styðjast við ljósmyndir en Sigtryggur Bjarni forvinnur verk sín í tölvu þar sem hann mótar myndina á meðan Þorri málar beint á strigann þar sem sjálf myndin verður til. Þessar ólíku aðferðir gera það að verkum að þótt einstök málverk beri með sér ákveðið svipmót eru þau býsna ólík við nánari skoðun. Hér er verið að vísa í verk sem sýna lygnan flöt í skugga árbakka og spegilmynd af skýjaslæðum eða nærmynd af gáruðu vatnsyfirborði. Ef við lítum upp frá þessum verkum og skoðum heildarverk hvors um sig á sýningunni í Listasafninu á Akureyri, sjáum við að forsendur þessara áþekku niðurstaðna eru gerólíkar en líkindin má rekja til hins ytri veruleika sem verkin byggja á.
Sýningin stendur til 6. mars 2011.
|
https://www.akureyri.is/is/frettir/stofnun-ferdathjonustuklasa
|
Stofnun ferðaþjónustuklasa
Markaðsstofa ferðamála á Norðurlandi boðar til undirbúningsfundar vegna stofnunar á nýjum klasa innan ferðaþjónustunnar. Markmið klasans eru að styðja við aukið millilandaflug til Akureyrarflugvallar og gera Norðurland að eftirsóttum áfangastað allt árið um kring.
Allir þeir sem hagsmuni hafa af flugi milli Norðurlands og Evrópu eru hvattir til að mæta á fundinn og leggja þessu mikilvæga máli lið.
Fundurinn verður haldinn í Hofi (Naustinu, forsal Hamraborgar) annað kvöld, fimmtudaginn 13. janúar, og hefst kl. 20.00.
Dagskrá:
Kynning á stöðu verkefnisins
Kynntar frumniðurstöður úr könnun RMF á ferðavenjum erlendra farþega Iceland Express á Akureyrarflugvelli sumarið 2010
Almennar umræður um næstu skref í myndun klasans
Allir áhugasamir hjartanlega velkomnir!
|
https://www.akureyri.is/is/frettir/skidarutan-a-akureyri
|
Skíðarútan á Akureyri
Skíðarútan er kærkomin nýjung í ferðaþjónustunni á Akureyri. Rútan mun fara hring um bæinn og síðan upp í Hlíðarfjall þrisvar á dag þrjá daga vikunnar og verður fyrsta ferðin farin föstudaginn 21. janúar kl. 12 á hádegi. Í öllum helstu skíðabæjum heims eru samgöngur auðveldar á skíðasvæðin, hvort sem notast er við kláfferjur eða áætlunarbíla. Áætlunarferðir Skíðarútunnar auðvelda samspil skíðasvæðisins og annarrar þjónustu á Akureyri.
Þess er vænst að bæði heimamenn og ferðafólk muni taka Skíðarútunni feginshendi. Þessar áætlunarferðir eru fyrst og fremst hugsaðar til að bæta samgöngur milli Hlíðarfjalls og bæjarins með reglubundnum hætti en hópar geta einnig fengið ferð í Fjallið utan áætlunar og jafnvel látið sækja sig á flugvöllinn ef því ber að skipta.
Allar nánari upplýsingar er að finna á heimasíðu The Travelling Viking.
|
https://www.akureyri.is/is/frettir/fekkstu-frabaera-hugmynd
|
Fékkstu frábæra hugmynd?
Fékkstu frábæra hugmynd í sturtu í gær? Hefurðu gengið með sömu hugmyndina í maganum í tvö ár? Eða skortir þig kunnáttu til að koma góðri hugmynd í framkvæmd? Nú er Frumkvöðlakeppni Innovit, Gulleggið 2011, í þann mund að hefjast þar sem markmiðið er að hjálpa hugmyndum að verða að veruleika.
Þeir sem luma á viðskiptahugmynd eru því hvattir til þess að senda hana inn í keppnina og fá í kjölfarið aðstoð við að breyta hugmyndunum í fullbúnar viðskiptaáætlanir. Allir sem hafa viðskiptahugmynd geta farið inn á www.gulleggid.is og sent inn sína hugmynd fyrir 20. janúar 2011. Fullur trúnaður ríkir vegna þeirra hugmynda sem sendar eru inn í keppnina.
Gulleggið 2011: Frumkvöðlakeppni Innovit - bæklingur.
|
https://www.akureyri.is/is/frettir/odyrari-skidaferdir-innanlands
|
Ódýrari skíðaferðir innanlands
Fjölskyldan getur sparað um hálfa milljón króna með því að fara frekar í skíðaferð innanlands en utan. Þetta er meðal þess sem fram kemur í grein í DV miðvikudaginn 12. janúar sl. en þar eru bornar saman skíðaferðir fjögurra manna fjölskyldna til Austurríkis, Ítalíu og Akureyrar.
Á heimasíðu DV segir m.a.:
?Beðið var um upplýsingar um hvað ferðaskrifstofurnar hafa upp á að bjóða í skíðaferðunum og hagstæðasta verðið fyrir fjögurra manna fjölskyldu. Skíðaferð fyrir slíka fjölskyldu til Austurríkis eða Ítalíu kostar á bilinu 540.000 krónur til 600.000 krónur. Ef hún ákveður að fara í svipaða ferð til Akureyrar frá Reykjavík kostar það frá 155.000 til tæplega 230.000 krónur."
|
https://www.akureyri.is/is/frettir/sidareglur-samthykktar
|
Siðareglur samþykktar
Bæjarstjórn Akureyrar
samþykkti á fundi sínum 21. desember sl. siðareglur fyrir kjörna fulltrúa sveitarfélagsins, þ.e. bæjarstjórnarmenn og nefndarmenn sem
kosnir eru af bæjarbæjarstjórn. Siðareglurnar voru samdar á síðasta kjörtímabili en þáverandi bæjarstjórn
vísaði þeim til nýrrar bæjarstjórnar til að tryggja að nýir bæjarfulltrúar tækju ábyrgð á reglunum. Reglurnar
fengu síðan umfjöllun í nefndum bæjarins sl. haust og hafa nú verið samþykktar með smávægilegum breytingum frá tillögu
síðustu bæjarstjórnar.
Markmið siðareglnanna er að skilgreina það hátterni og viðmót sem kjörnum fulltrúum ber að sýna við störf sín
á vegum Akureyrarkaupstaðar. Við gerð siðareglnanna voru hafðar til hliðsjónar siðareglur Sveitarstjórnarþings Evrópusambandsins fyrir
kjörna fulltrúa á sveitarstjórnar- og héraðsstjórnarstigi en einnig siðareglur sem samþykktar voru á síðasta
kjörtímabili fyrir kjörna fulltrúa í Kópavogi, Reykjavík og Hafnarfirði.
Siðareglur fyrir kjörna fulltrúa
sveitarfélagsins.
|
https://www.akureyri.is/is/frettir/endurnyjun-husaleigubota-2011
|
Endurnýjun húsaleigubóta 2011
Frestur til að sækja um endurnýjun húsaleigubóta fyrir árið 2011 rennur út 16. janúar 2011 sem ber að þessu sinni upp á sunnudag. Því er fólki bent á að hægt er að koma útfylltum umsóknum og fylgigögnum í póstkassa við aðalinngang Ráðhússins á Akureyri, Geislagötu 9, núna um helgina. Á mánudagsmorgun verður orðið of seint að skila inn umsóknum.
Umsóknareyðublöð er að finna hér (á pdf-formi):
Endurnýjun almennra húsaleigubóta 2011
Endurnýjun sérstakra húsaleigubóta 2011
|
https://www.akureyri.is/is/frettir/snjotrodari-i-kjarnaskogi
|
Snjótroðari í Kjarnaskógi
Um helgina var prufukeyrður snjótroðari sem notaður verður til að troða göngustíga í Kjarnaskógi og leiðir fyrir gönguskíðafólk. Með tilkomu troðarans verður gjörbylting í aðstöðu fyrir útivistarfólk í skóginum því troðarinn þjappar snjóinn og sléttir snjóinn mun betur en vélsleðarnir sem notast hefur verið við fram til þessa.
Snjótroðarinn í Kjarnaskógi er fjarri því að vera nýr því hann var keyptur gamall og lúinn frá Hólmavík en starfsmenn Skógræktarfélags Eyfirðinga hafa unnið að því hörðum höndum síðasta árið að gera hann upp. Stefnt er að því að taka snjótroðarann í fulla notkun á næstu dögum.
Upplýsingar um skíðafæri í Kjarnaskógi eru uppfærðar daglega í síma 878 4050.
Troðarinn eins og hann leit út þegar hann kom frá Hólmavík...
Nýuppgerður og fallegur snjótroðari sem notaður verður í Kjarnaskógi.
Oft var býsna snúið að troða með vélsleðum og ýmislegt gat farið úrskeiðis.
|
https://www.akureyri.is/is/frettir/adur-verid-meiri-snjor
|
Áður verið meiri snjór
Þótt mörgum þyki snjór á Akureyri með mesta móti er mæld snjódýpt ekki nema tæpur helmingur af því sem mest hefur mælst síðastliðin 40 ár. Hins vegar má vera að snjóruðningar séu með allra mesta móti, enda hefur sá snjór safnast fyrir eftir nokkra kalda úrkomudaga í nóvember, desember og janúar.
Á heimasíðu Einars Sveinbjörnssonar, veðurfræðings, segir orðrétt:
Á Akureyri hefur snjórinn verið mældur við Lögreglustöðina við Þórunnarstræti allar götur frá því að lögreglan flutti þangað um 1970.
1975 sker sig talsvert úr fyrir snjóþyngsli og þá var snjódýptin mæld mest 160 sm, 15. janúar. Sá vetur þótti sérlega snjóþungur á Norður- og Austurlandi. Fyrir áhugafólk um veðursamanburð og snjótölfræði Akureyrar var útbúinn neðangreindur listi yfir tilvik frá 1975 með meiri snjódýpt en mælist þessa dagana.
1975 janúar 160 sm
1980 mars 80 sm
1982 janúar 70 sm
1989 mars 85 sm
1990 mars 120 sm
1993 janúar 75 sm
1995 mars 115 sm
2000 mars 90 sm
2009 desember 90 sm
Heimild : Einar Sveinbjörnsson.
|
https://www.akureyri.is/is/frettir/nr-19-2011-auglysing-um-skipulagsmal-i-akureyrarkaupstad-deiliskipulagsbreytingar-fyrir-geislatun-2-10-og-undirhlid-1-3
|
Nr. 19/2011 AUGLÝSING um skipulagsmál í Akureyrarkaupstað. Deiliskipulagsbreytingar fyrir Geislatún 2-10 og Undirhlíð 1-3
Breyting á deiliskipulagi Naustahverfis 1. áfanga, Geislatún 2-10.
Bæjarstjórn Akureyrarkaupstaðar hefur þann 7. desember 2010 í samræmi við 2. mgr. 26. gr. skipulags- og byggingarlaga, samþykkt deiliskipulagsbreytingu fyrir Naustahverfi 1. áfanga. Breytingin felur í sér að við Geislatún 2-10 er heimilt að byggja útbyggingar, að hámarki 15 m² við hverja íbúð.
Deiliskipulagstillagan hefur hlotið þá meðferð sem skipulags- og byggingarlög mæla fyrir um og öðlast hún þegar gildi.
Breyting á deiliskipulagi Undirhlíðar ? Miðholts.
Bæjarstjórn Akureyrarkaupstaðar hefur þann 7. desember 2010 í samræmi við 1. mgr. 26. gr. skipulags- og byggingarlaga samþykkt deiliskipulagsbreytingu fyrir Undirhlíð - Miðholt. Breytingin nær til lóðar nr. 1-3 við Undirhlíð og felur í sér að í stað tveggja 26 íbúða blokka megi Undirhlíð 1 vera með 25 íbúðum og Undirhlíð 3 með 27 íbúðum.
Deiliskipulagstillagan hefur hlotið þá meðferð sem skipulags- og byggingarlög mæla fyrir um og öðlast hún þegar gildi.
F.h. Akureyrarkaupstaðar, 3. janúar 2011,
Anna Bragadóttir, verkefnastjóri skipulagsmála
B-deild - Útgáfud.: 17. janúar 2011
|
https://www.akureyri.is/is/frettir/sidustu-syningar-a-jesu-litla
|
Síðustu sýningar á Jesú litla
Síðustu sýningar á leikritinu Jesús litli í Hofi verða 18.-20. janúar. Þeir sem sáu sýninguna um síðustu helgi voru upp til hópa afar hrifnir, enda hefur verkið fengið einróma lof gagnrýnenda og var ótvíræður sigurvegari þegar Íslensku leiklistarverðlaunin, Gríman, voru veitt á síðasta ári. Nokkrir miðar eru lausir á síðustu sýningarnar og er miðasala í fullum gangi á heimasíðu Leikfélagsins, heimasíðu Menningarhússins Hofs og í síma 4 600 200.
Höfundar: Benedikt Erlingsson, Bergur Þór Ingólfsson, Halldóra Geirharðsdóttir, Kristjana Stefánsdóttir og Snorri Freyr Hilmarsson
Leikstjóri: Benedikt Erlingsson
Leikmynd og búningar: Snorri Freyr Hilmarsson
Lýsing: Kjartan Þórisson
Tónlist: Kristjana Stefánsdóttir
Leikarar: Bergur Þór Ingólfsson, Halldóra Geirharðsdóttir og Kristjana Stefánsdóttir
Umfjöllun:
?Þetta er það langbesta sem sést hefur á fjölum leikhúsanna í haust.? JVJ DV
?Ég skora á fólk að fara í leikhúsið og sjá Jesús litla? GM Mbl.
?Ástarþökk fyrir ógleymanlegt kvöld? SA TMM
|
https://www.akureyri.is/is/frettir/eljagangur-2011
|
Éljagangur 2011
Undirbúningur fyrir vetrar- og útivistarhátíðina Éljagang 2011 sem haldin verður á Akureyri dagana 10.- 13. febrúar er nú í fullum gangi. Þessi hátíð mun framvegis verða árviss viðburður í vetrarríkinu Akureyri.
Um allan bæ verða uppákomur, s.s. Vasaljósaganga og snjóhindrunarhlaup í Hlíðarfjalli, snjósleðaspyrna og ískross á Leirutjörn, bústinn snjókarl mun rísa á Ráðhústorgi, fjallganga verður farin á Kerlingu, ísskúlptúr verður gerður við Menningarhúsið Hof, snjóþotuferðir verða farnar á vegum Kaldbaksferða og árleg Vetrarsportsýning EY-LÍV verður stærri og fjölbreyttari en nokkru sinni fyrr.
Að hátíðinni standa Hlíðarfjall, EY-LÍV, Atvinnuþróunarfélag Eyjafjarðar, Akureyrarstofa og Blek hönnun en auk þess kemur að henni fjöldi fyrirtækja og félagasamtaka.
Endilega skoðið heimasíðu hátíðarinnar www.eljagangur.is.
|
https://www.akureyri.is/is/frettir/radstefna-um-imynd-nordurlands
|
Ráðstefna um ímynd Norðurlands
Markaðsskrifstofa ferðamála á Norðurlandi stendur fyrir ráðstefna um ímynd Norðurlands í Menningarhúsinu Hofi 28. febrúar nk. Megintilgangur og markmið ráðstefnunnar er ræða, skoða og skilgreina ímynd Norðurlands, kalla eftir nýjum hugmyndum og áherslum í markaðssetningu svæðisins með þátttöku ráðstefnugesta.
Á ráðstefnunni verður einnig fjallað um möguleika á beinu millilandaflugi til Norðurlands utan háannar og áhrif þess á atvinnulífið, ferðaþjónustuna og samfélagið. Ráðstefnan fer fram bæði á íslensku og ensku.
Allir eru velkomnir á ráðstefnuna en þess er vænst að hana muni sækja starfsfólk ferðaþjónustufyrirtækja, fulltrúar frá sveitarfélögunum, bæjar- og sveitarstjórar á Norðurlandi, fulltrúar Ferðamálastofu, Íslandsstofu, iðnaðar- og ferðamálaráðuneytis, Ferðamálaráðs og Samtaka ferðaþjónustunnar, starfsfólk flugfélaganna, rannsóknarstofnanna, háskólafólk, fulltrúar frá atvinnulífinu, verslunarfólk, bændur, matvælaframleiðendur og allir þeir sem áhuga hafa á málefninu og vilja leggja sitt að mörkum til eflingar íslenskri ferðaþjónustu.
Skráning á ráðstefnuna er hjá Maríu Axfjörð á skrifstofu MFN, [email protected].
Dagskrá:
Setning kl. 9.00: Steingrímur J. Sigfússon fjármálaráðherra.
Simon Calder, ritstjóri ferðamála hjá hinu víðlesna dagblaði The Independent í Bretlandi:
There is a yearning to look for, and beyond, the limits of the "comfortable" world
John Strickland, JLS Consulting Ltd, UK:
The opportunities for direct international flights to Akureyri airport
Clive Stacy, Manager for Discover The World UK:
How-2 promote North Iceland for UK tourists
Kati Liikonen,CEO. Tourism consulting and natureservices Katinkontti:
The experience from Finland, Can North Iceland become a ?new Lappland??
Inga Hlín Pálsdóttir, forstöðumaður markaðssóknar hjá Íslandsstofu:
Markaðssetning Íslands utan háannar
Sigrún Björk Jakobsdóttir, Verkefnisstjóri hjá markaðstofu ferðamála á Norðurlandi:
Erum við tilbúin til að taka á móti ferðamönnum utan háannar
Ráðstefnustjóri: Edward H. Huijbens, forstöðumaður Rannsóknarmiðstöðvar ferðamála.
|
https://www.akureyri.is/is/frettir/dagur-leikskolans-6-februar
|
Dagur leikskólans 6. febrúar
Sunnudagurinn 6. febrúar er dagur leikskólans. Þessi dagur varð fyrir valinu vegna þess að þann 6. febrúar árið 1950 var stofnað fyrsta félag leikskólakennara á landinu. Stofnfélagar voru tuttugu og tveir leikskólakennarar eða fóstrur eins og þeir hétu þá, þeir fyrstu sem útskrifuðust hér á landi frá Uppeldisskóla Sumargjafar. Fyrsta útskrift Uppeldisskólans Sumargjafar var í febrúar 1948.
Dagur leikskólans verður nú haldinn hátíðlegur í fjórða sinn. Þar sem dagurinn er á sunnudegi er mælst til þess að leikskólar landsins haldi daginn hátíðlegan á föstudeginum 4. febrúar. Dagur leikskólans er tækifæri til að breiða út boðskap leikskólans og hvetja til jákvæðrar umræðu um leikskólastarf og mikilvægi þess fyrir hvern einstakling og skólakerfið í heild sinni.
Í tilefni dagsins ætla leikskólar á Akureyri og frá nágrannasveitarfélögum að opna sýningu á kennsluefni leikskóla í Amtbókasafninu á Akureyri. Til sýnis verður ýmiss konar kennsluefni, kennsluleiðbeiningar og fleira sem snýr að starfsemi leikskólanna. Sýningin verður í Amtsbókasafninu út allan febrúarmánuð.
Félag leikskólakennara og Félag stjórnenda í leikskóla standa fyrir stuttmyndasamkeppni á landsvísu í tilefni af degi leikskólans. Þemað er ?leiksskólinn minn?. Nánari upplýsingar um keppnina er að finna á heimasíðu kennarasambandsins http://fl.ki.is/.
Frétt úr Skóla-akri, vefriti skóladeildar Akureyrarbæjar.
|
https://www.akureyri.is/is/frettir/afmaelisdagur-skaldsins-fra-fagraskogi
|
Afmælisdagur skáldsins frá Fagraskógi
Í dag er afmælisdagur eins ástsælasta skálds þjóðarinnar, Davíðs Stefánsson frá Fagraskógi. Hann fæddist þennan dag árið 1895 og lést árið 1964. Davíð skrifaði fjölda bóka sem hafa verið þaullesnar af þjóðinni. Nýir lesendur Davíðs verða hins vegar að láta sér nægja að heimsækja almenningbókasöfn og fá verk skáldsins að láni, þar sem bækur hans eru eftir því sem næst verður komist ekki fáanlegar í bókabúðum landsins.
Vonir standa til að úr því verði bætt því í viðtali við Silju Aðalsteinsdóttur, útgáfustjóra Máls og menningar, í hádegisútvarpi Ríkisútvarpsins kom fram að líklega verði fyrsta ljóðabók Davíðs, Svartar fjaðrir, endurúgefin næsta sumar.
Í tilefni dagsins mun Amtsbókasafnið á Akureyri stilla upp öllum útlánaeintökum af verkum Davíðs og geisladiskum með lögum við ljóð hans en þau hafa verið afar vinsæl meðal íslenskra tónskálda.
Sjálfur var Davíð ástríðufullur bókasafnari og er bókasafn hans enn talið vera eitt af bestu söfnum einstaklinga hér á landi með efni um ýmis konar þjóðlegan fróðleik.
|
https://www.akureyri.is/is/frettir/allir-i-leikhus
|
Allir í?leikhús
Norðurorka, Rarik, Menningarhúsið Hof, Borgarleikhúsið, Leikfélag Akureyrar, Flugfélag Íslands og KEA hafa tekið höndum saman ásamt leikhópnum Opið út og boðið öllum 4. og 5. bekkingum á Akureyri og nágrenni að koma á trúðasýninguna Bláa gullið. Alls koma um 800 börn á sýningarnar sem verða fjórar dagana 25. til 28. janúar í Hofi.
Aðeins verður ein sýning í almennri sölu á leikritið miðvikudaginn 26. janúar kl. 17.00 og hefur verið ákveðið að bjóða 2 fyrir 1 á þá sýningu. Verkið höfðar til allra á aldrinum 6-99 ára. Athugið að einungis er hægt að bóka tilboðið í miðasölu Hofs í síma 450 1000. Miðasalan er opin virka daga frá kl. 13-19.
Bláa gullið var frumsýnt í Borgarleikhúsinu 10. október sl. Sýningin hefur það að markmiði að áhorfendur sjái vatn í nýju ljósi; upplifi margbreytileika, mikilvægi og töfra bláa gullsins. Þrír túðar leiða áhorfendur um sögusvið vatnsins sem hefur verið á stöðugu ferðalagi um jörðina í árþúsundir; undir og á yfirborði hennar, í öllu lífverum og um himingeiminn. Trúðarnir varpa fram ýmsum spurningum um eðli og uppruna vatnsins á fræðandi en trúðslegan hátt! Ragnhildur Gísladóttir sér um hljóðmynd og Gjörningaklúbburinn (www.ilc.is) sér um leikmynd og búninga.
Opið út, sjálfstætt starfandi leikhús, með Charlotte Böving í broddi fylkingar setur sýninguna upp í samvinnu við Borgarleikhúsið. Leikstjóri er Charlotte Böving og leikarar eru María Pálsdóttir, Sólveig Guðmundsdóttir og Víkingur Kristjánsson. Höfundar eru Charlotte Böving og leikhópurinn. Tónlist er eftir Ragnhildi Gísladóttur.
|
https://www.akureyri.is/is/frettir/hreint-motid-i-ishokki
|
Hreint mótið í íshokkí
Um næstu helgi, 29.-30. janúar, verður "Hreint mótið" í íshokkí haldið í Skautahöll Akureyrar þar sem fleiri en 150 keppendur á aldrinum 4-11 ára leiða saman hesta sína á svellinu. Frá Skautafélagi Akureyrar koma um það bil 75 keppendur en aðrir þátttakendur eru frá Skautafélagi Reykjavíkur og Birninum.
Spilað verður frá kl. 8 á laugardagsmorgni til kl. 19 um kvöldið og á sunnudegi frá kl. 8 til 12.30. Keppt verður í fjórum flokkum: krílaflokki sem í eru 3-5 ára börn, 7. flokki fyrir 5-7 ára, 6. flokki 8-9 ára og 5. flokki 10-11 ára. Einstök leikgleði einkennir þessa yngstu hokkíspilara landsins og er afar gaman að fylgjast með þeim á ísnum. Allir eru velkomnir í Skautahöll Akureyrar um næstu helgi til að kynnast hokkíspilurum framtíðarinnar.
|
https://www.akureyri.is/is/frettir/songleikjatonleikar-i-hofi
|
Söngleikjatónleikar í Hofi
Alexandra Chernyshova og Michael Jón Clarke halda söngleikjatónleika í Hamraborg í Hofi á Akureyri sunnudaginn 30. janúar kl. 16.00.
Þetta er í annað sinn sem þau leiða saman hesta sína en 2009 fluttu þau óperuna ?Síminn? eftir Menotti á Akureyri, Varmahlíð og í Reykjavík. Flutningur þeirra fékk mjög góða dóma.
Aftur er það rómantíkin sem ræður för í flutningi þeirra á sönglögum og dúettum úr rómantískum söngleikjum frá Oklahoma til Óperudraugsins. Risto Laur leikur á píanó á tónleikunum.
Michael hefur starfað um margra ára bil á Akureyri í öllu mögulegu tengdu tónlistinni en er e.t.v. síst þekktur fyrir flutning á söngleikjartónlist, þó hefur hann stjórnað og útsett fjóra söngleiki. Alexandra er orkubolti sönglífsins í Skagafirði og hefur afrekað hvert stórvirki á fætur öðru síðan hún flutti þangað fyrir örfáum árum og hefur m.a. stofnuð söngskóla og sett upp þrjár óperur.
?Auðvitað erum við galin að fara út í svona stórfyrirtæki, en ég held að við séum bæði jafngalin. Svo fáum við einn orkubolta til viðbótar í liði með okkur, Risto Laur sem lenti nýlega á Akureyri beint frá Eistlandi. Hann er ekki bara píanóleikari, heldur heil hljómsveit. Eini munurinn,? segir Michael í gríni, ?er að hann er nokkuð ódýrari.?
Alla vega ætla þau þrjú að skemmta sér konunglega saman á sunnudaginn kl 16:00 og vonandi verða margir sem sjá sér fært að koma í Hof og skemmta sér með þeim. Miðasala á tónleikana fer fram í Hofi og á http://www.menningarhus.is/.
Tónlistarmyndband ? Climb every Mountain - http://www.youtube.com/watch?v=K0mEBiQRdo8
Víða er komið við á efnisskrá tónleikanna og tekin lög úr eftirfarandi söngleikjum:
The Sound of Music
Oklahoma
Requiem
West side story
Phantom of the Opera
South Pacific
My fair Lady
Wizard of OZ
King and I
|
https://www.akureyri.is/is/frettir/nytt-fiskveidistjornunarkerfi
|
Nýtt fiskveiðistjórnunarkerfi?
Þriðjudaginn 1. febrúar verður haldinn á Akureyri fundur um áhrif boðaðra breytinga í stjórnun fiskveiða á sjávarútveginn og annan atvinnurekstur sem honum tengist. Fundurinn verður haldinn kl. 20 í Menningarhúsinu Hofi. Á fundinum kynnir Stefán B. Gunnlaugsson, lektor við Háskólann á Akureyri, niðurstöður skýrslu um áhrif breytinga í stjórnun fiskveiða á sjávarútveginn þar sem sérstaklega var litið til áhrifa á Eyjafjarðarsvæðið.
Einnig ræðir Sigurjón Arason, yfirverkfræðingur hjá Matís, um sóknarfæri í sjávarútvegi við breyttar aðstæður og Björn Snæbjörnsson, formaður Einingar?Iðju, og Ólöf Ýr Lárusdóttir, forstjóri Vélfangs ehf, fjalla um þau áhrif sem breytingarnar gætu haft á fyrirtæki sem byggja afkomu sína á þjónustu við sjávarútveginn.
Að loknum framsöguerindum verður mælendaskrá opnuð og boðið upp á fyrirspurnir og almennar umræður. Íbúar á Eyjafjarðarsvæðinu eru hvattir til að mæta til fundarins og taka þátt í umræðum um brýn hagsmunamál svæðisins. Að fundinum standa Akureyrarkaupstaður, Samtök atvinnurekenda á Akureyri og verkalýðsfélögin á Akureyri.
|
https://www.akureyri.is/is/frettir/the-wall-i-hofi
|
The Wall í Hofi
Laugardagskvöldið 5. febrúar verða tónleikar í Hofi þar sem Dúndurfréttir og Sinfóníuhljómsveit Norðurlands flytja The Wall eftir Roger Waters og Pink Floyd. Einnig koma fram á tónleikunum Karlakór Dalvíkur og stúlknakór sem skipaður er nemendum Tónlistarskólans á Akureyri. Haraldur Vignir Sveinbjörnsson sá um að útsetja verkið fyrir sinfóníuhljómsveit. Stjórnandi er Guðmundur Óli Gunnarsson. Tvennir tónleikar verða haldnir um kvöldið, hefjast þeir fyrri kl. 20 og þeir seinni kl. 23.
Hljómplatan The Wall með Pink Floyd var gefin út árið 1979. Platan var tvöföld enda verkið langt og yfirgripsmikið. Það er hugafóstur bassaleikara Pink Floyd, Roger Waters, og er að einhverju leyti byggt á hans eigin lífsreynslu.
Verkið segir í stuttu málið frá Pink, manni sem er við það að missa tökin á lífinu og raunveruleikanum. Í æsku hafði hann misst föður sinn í seinni heimsstyrjöldinni og verið ofverndaður af móður sinni en hæddur af kennurum sínum í skóla. Hann verður svo rokkstjarna sem missir tökin á hjónabandi sínu og lífi og fer smátt og smátt að byggja ímyndaðan vegg í kringum sig. Hvert áfall í lífi Pink er einn múrsteinn í Vegginn.
The Wall hefur selst í meira en 23 milljónum eintaka í Bandaríkjunum einum og er enn þann dag í dag ein mest selda hljómplata í heiminum.
Hljómsveitin Dúndurfréttir var stofnuð í október árið 1995. Sveitin spilaði fyrstu fimm árin nær eingöngu á veitinga- og skemmtistaðnum Gauki á Stöng einu sinni í mánuði. Þar spiluðu þeir drengir sig saman og fínpússuðu lagavalið. Tilviljun ein réð því að fjórar hljómsveitir, Pink Floyd, Led Zepplein, Deep Purple og Uriah Heep eru meginuppistaða þeirra laga sem þeir spila..
En árið 2000 langaði þá til að gera eitthvað ?grand? og þá dugði ekkert minna en Borgarleikhúsið og verkið The Dark Side Of the Moon eftir Pink Floyd varð fyrir valinu. Ráðist var í verkefnið án þess að hafa hugmynd um hvort fólk væri fáanlegt á stóra tónleika þar sem verk erlendra höfunda væri flutt af innlendri hljómsveit. Áhættan borgaði sig og þeir félagar héldu tvenna uppselda tónleika á einu kvöldi. Næst var bókstaflega ráðist á vegginn og The Wall flutt í heild sinni. Fernir uppseldir tónleikar á tveimur kvöldum.
Eftir það var ekki aftur snúið. Síðan þá hefur sveitin haldið hverja stórtónleikana á fætur öðrum. Má þar nefna Led Zeppelin tónleika í Borgarleikhúsinu síðasta sumar og Jesus Christ Superstar, ásamt gestum, einnig í Borgarleikúsinu í síðastliðnum október þar sem Dúndurfréttir héldu upp á 15 ára starfsafmæli sitt.
En alltaf blundaði í þeim að flytja verk Pink Floyd, The Wall, með sinfóníuhljómsveit og sumarið 2007 létu þeir ásamt Sinfóníuhljómsveit Íslands til skarar skríða og fluttu verkið tvisvar ásamt Skólakór Kársness fyrir fullri Laugardalshöll.
Og nú er komið að því að flytja verkið í nýju og glæsilegu menningarhúsi Akureyringa, Hofi, ásamt Sinfóníuhljómsveit Norðurlands sem á þessum tónleikum er að fara inná nýjar brautir og reynir fyrir sér í rokkinu.
|
https://www.akureyri.is/is/frettir/dagur-leikskolans-a-akureyri
|
Dagur leikskólans á Akureyri
Dagur leikskólans er 6. febrúar en þann dag árið 1950 stofnuðu frumkvöðlar leikskólakennara fyrstu samtök sín. Í tilefni dagsins halda allir leikskólarnir á Akureyri, leikskólinn Álfaborg á Svalbarðsstönd og Hrafnagilsleikskóli, samsýningu á Amtsbókasafninu. Til sýnis eru ýmis konar kennsluefni leikskólanna. Sýningin verður í Amtsbókasafninu allan febrúarmánuð.
Þetta er fjórða árið í röð sem leikskólar halda daginn hátíðlegan. Dagur leikskólans er samstarfsverkefni Félags leikskólakennara, Mennta-og menningarmálaráðuneytis, Sambands íslenskra sveitarfélaga og Heimilis og skóla. Tilgangurinn er að auka jákvæða umræðu um leikskólann, vekja umræðu um hlutverk leikskóla og starf leikskólakennara og kynna starfið út á við og gera leikskólann sýnilegri í samfélaginu. Flestir leikskólar muna fagna þessum degi föstudaginn 4. febrúar á mismunandi hátt, þar sem 6. febrúar ber upp á sunnudag í ár.
Að neðan eru upplýsingar um það sem skólarnir á Akureyri og nágrenni ætla að gera:
Lundarsel: Haldið verður upp á Dag leikskólans, föstudaginn 4. febrúar með því að allir safnast saman á sal í leikskólanum. Stuttmynd Kríudeildar verður frumsýnd þar, en myndbandið tekur þátt í stuttmyndakeppni sem er á landsvísu og börnunum verður sagt frá Degi leikskólans. Álfa- og trölla listaverk barna, verða á sýningu í Hofi 6.?8. febrúar.Athygli foreldra verður vakin á Degi leikskólans og sýningunum á Amtsbókasafninu og í Hofi.
Álfaborg á Svalbarðseyri: Leikskólinn sendir inn á hvert heimili í hreppnum, blað með myndum úr sem flestum þáttum starfsins í leikskólanum. Myndir í lit og smá texti.
Síðusel: Starfsfólk mun setja upp leikþátt fyrir börnin og eru elstu börnin að gera leikmyndina þessa dagana, búningar liggja nánast fyrir og börn og starfsmenn ætla að skemmta sér sérstaklega vel þennan dag. Starfsmenn veltu vöngum og hugsuðu sem svo: Hvað finnst börnunum mest gaman að gera og þetta finnst þeim algjör snilld?
Krógaból: Kennarar í Krógabóli verða með leiksýningu um Argintætu fyrir börnin.
Flúðir: Börnin verða spurð ?hvað finnst þér skemmtilegast að gera í leikskólanum? og útbúin verða veggsjöld sem verða í leikskólanum fyrir foreldra og gesti.
Iðavöllur: Allir hittast á sal og syngja saman og síðan verður opið á milli deilda.
Krummafótur Grenivík: Leikskólinn verður með opið hús föstudaginn 4. febrúar. Það verður sérstök söngstund í tilefni dagsins og listaverk verða hengd upp eftir börnin og einnig verður til sýnis námsvið leikskólans, myndrænt.
Tröllaborgir: Föstudaginn 4. febrúar. verður vinastund tileinkuð þessum degi haldin með börnunum. Hvað gerum við í leikskólanum? eru vangaveltur dagsins og sérstakt vasaljósaþema verður í gangi, m.a. farið út meðan enn verður dimmt og teknar myndir. Athygli foreldra verður vakin á sýningunni á Amtsbókasafninu og þessum degi í leikskólanum.
Hólmasól: Sungið verður fyrir eldri borgara á dvalarheimilinu Hlíð, rölt niður á Glerártorg og sungið og síðan farið í gönguferðir og hópurinn vekur á sér athygli.
Pálmholt: Um verður að ræða samvinnuverkefni foreldra og barna. Verkefnið er að útbúa ?sjálfsmynd? af barninu úr alls kyns endurnýtanlegu efni. Þetta getur orðið mjög skemmtileg samvera þar sem hugmyndaflugið fær að ráða för. Búið er að fá sýningaraðstöðu fyrir verkin í gluggum Eymundsson og Pennans. Markmið með verkefninu er að: efla samveru foreldra og barna, styrkja sjálfsmynd barna, nýta endurnýtanlegt efni og vekja athygli á leikskólanum og áherslum hans. Sýningin verður sett upp fimmtudaginn 3. febrúar.
Naustatjörn: Uppákoma í sal með öllum börnum og kennurum. Sett verður upp leiksýningin Karíus og Baktus af kennurum, tengist einnig tannverndardeginum. Opin vika 7. ? 11. febrúar þar sem foreldrar eru sérstaklega hvattir til að mæta og taka þátt í hinum ýmsu fjölbreyttu þáttum daglegs starfs skólans.
|
https://www.akureyri.is/is/frettir/fasteignagjoldin-a-ibuavef-akureyrarbaejar
|
Fasteignagjöldin á íbúavef Akureyrarbæjar
Álagningu fasteignagjalda í Akureyrarkaupstað er lokið og nú verður tekin upp sú nýbreytni að greiðsluseðlar verða ekki sendir út til einstaklinga yngri en 67 ára. Með þessu móti sparast um 2 milljónir króna árlega í pappírs- og útsendingarkostnað. Allir greiðendur geta eftir sem áður séð ógreidda reikninga í heimabanka sínum og einnig skoðað þá á íbúavef Akureyrarbæjar, http://www.eg.akureyri.is/.
Á íbúavefnum getur fólk séð yfirlit yfir öll önnur viðskipti sín við sveitarfélagið, svo sem leikskólagjöld, greiðsluseðla frá Tónlistarskólanum á Akureyri og fleira. Fyrirtæki og einstaklingar 67 ára og eldri geta afþakkað heimsenda greiðsluseðla vegna fasteignagjalda og einnig er hægt að óska eftir að fá þá senda heim.
Yfirlit um álagningu fasteignagjalda ársins verður sent út til íbúa á næstu dögum. Heildarálagning fasteignagjalda í sveitarfélaginu nemur rúmum 2,1 milljarði króna árið 2011. Álagning fyrra árs var tæpur 2,1 milljarður og fasteignagjöld einstaklinga breytast í flestum tilfellum óverulega á milli ára.
Á forsíðu heimasíðu bæjarins er að finna áberandi hnapp sem leiðir fólk inn á íbúavefinn en þar er meðal annars að finna nánari leiðbeiningar um innskráningu á vefinn.
|
https://www.akureyri.is/is/frettir/innritun-i-leikskola-fyrir-naesta-skolaar
|
Innritun í leikskóla fyrir næsta skólaár
Foreldrum sem óska eftir leikskólavist fyrir börn sín á komandi skólaári er bent á að umsóknir um leikskóla þurfa að berast skóladeild fyrir 31. mars nk. Hægt er að sækja um í rafrænu formi á heimasíðu skóladeildar, http://skoladeild.akureyri.is.
Fyrstu innritunarbréfin verða send út í aprílmánuði og gert er ráð fyrir að aðlögun barna geti í einhverjum tilvikum hafist í maí mánuði. Stefnt er að því að allri aðlögun verði lokið í september. Tímasetning aðlögunar tekur mið af því hvenær 6 ára börn leikskólans hætta vegna grunnskólagöngu. Undanfarin ár hefur þróunin verið sú að mikill meirihluti 6 ára barna dvelur í leikskólanum fram að sumarlokun eða fram að grunnskólabyrjun.
|
https://www.akureyri.is/is/frettir/nr-69-2011-auglysing-um-breytingu-a-adalskipulagi-akureyrar-2005-2018-vestursida-akureyrarkaupstad
|
Nr. 69/2011 AUGLÝSING um breytingu á aðalskipulagi Akureyrar 2005-2018, Vestursíða, Akureyrarkaupstað.
Samkvæmt 19. gr. skipulags- og byggingarlaga nr. 73/1997, hefur ráðherra þann 28. janúar 2011 staðfest breytingu á aðalskipulagi Akureyrar 2005-2018 frá 15. desember 2006.
Breytingin felst í:
Íbúðarsvæði 2,7 ha minnkar í 2,0 ha og breytist í blandað svæði fyrir íbúðir og þjónustustofnanir.
Að opið svæði til sérstakra nota minnkar um 1,1 ha.
Nýju svæði fyrir þjónustustofnun 1,8 ha að stærð.
Samkvæmt fyrirliggjandi gögnum hefur málsmeðferð verið í samræmi við skipulags- og byggingarlög nr. 73/1997 og Skipulagsstofnun gert tillögu til ráðherra um staðfestingu.
Breytingin öðlast þegar gildi.
Umhverfisráðuneytinu, 28. janúar 2011.
F. h. r.
Magnús Jóhannesson
Íris Bjargmundsdóttir
B-deild - Útgáfud.: 28. janúar 2011
|
https://www.akureyri.is/is/frettir/nr-48-2011-auglysing-um-skipulagsmal-i-akureyrarkaupstad-breyting-a-deiliskipulagi-vid-thrastarlund
|
Nr. 48/2011 AUGLÝSING um skipulagsmál í Akureyrarkaupstað - Breyting á deiliskipulagi við Þrastarlund
Bæjarstjórn Akureyrarkaupstaðar hefur þann 21. desember 2010 í samræmi við 1. mgr. 26. gr. skipulags- og byggingarlaga nr. 73/1997, samþykkt deiliskipulagsbreytingu fyrir Þrastarlund.
Breytingin felur í sér að lóð nr. 3 við Þrastarlund stækkar um 14 m til norðurs og fær númerið 3-5. Aðkoma breytist og verður frá Skógarlundi. Byggingareitur fyrir viðbyggingu á einni hæð er skilgreindur við núverandi hús.
Deiliskipulagstillagan hefur hlotið þá meðferð sem skipulags- og byggingarlög mæla fyrir um og öðlast hún þegar gildi.
F.h. Akureyrarkaupstaðar, 11. janúar 2011,
Anna Bragadóttir, verkefnastjóri skipulagsmála.
B-deild - Útgáfud.: 25. janúar 2011
|
https://www.akureyri.is/is/frettir/eljagangur-hefst-a-fimmtudag
|
Éljagangur hefst á fimmtudag
Vetrarhátíðin Éljagangur 2011 verður sett í Hlíðarfjalli fimmtudaginn 10. febrúar og stendur fram á sunnudag. Setningarathöfnin hefst klukkan 19 með snjóhindrunarhlaupi sem skipulagt er af Ungmennafélagi Akureyrar og Hlíðarfjalli. Þátttaka er öllum heimil og er það von skipuleggjenda að sem flestir spreyti sig í hlaupinu, meðal annars í kappi við bæjarstjórn Akureyrar sem hefur verið boðið sérstaklega að sýna hvað í henni býr.
Að loknu snjóhindrunarhlaupinu tekur við svokölluð Vasaljósganga á vegum Skíðafélags Akureyrar en þá verða öll ljós í Hlíðarfjalli slökkt og verður eina lýsingin kertaljós sem raðað hefur verður meðfram göngubrautinni, sem og höfuðljós þátttakenda. Þátttaka er ókeypis og öllum opin og boðið verður upp á heitt kakó og vöfflur á eftir. Veitt eru þátttakendaverðlaun sem og verðlaun fyrir besta/frumlegasta ljósabúnaðinn.
Listrænir hæfileikar yfirkokks veitingarstaðarins 1862 Nordic Bistro í Menningarhúsinu Hofi fá að njóta sín á óvenjulegan máta á föstudaginn klukkan 16 þegar hann sker út ísskúlptúr. Þetta er viðburður sem enginn má láta framhjá sér fara.
Á föstudag klukkan 20 verður snjósleðaspyrna við Leirutjörn/Skautahöllina þar sem hestöflin fá að njóta sín í botn og ef veður leyfir verður mótorcrosskeppni á ís á Leirutjörn klukkan 12 á laugardag.
Meðal annarra stórviðburða hátíðarinnar er hin árlega Vetrarsportsýning EY-LÍV (Félagasamtök vélsleðamanna í Eyjafirði) í Boganum sem er opin laugardag og sunnudag og er enginn aðgangseyrir. Þar verða helstu söluaðilar vetraríþróttabúnaðar samankomnir og sýna nýjustu græjurnar í vetrarsporti. Undanfarin ár hefur sýningin fyrst og fremst höfðað til vélsleða- og jeppafólks en í ár verður breiddin mun meiri og ætti skíða-, bretta- og göngufólk að geta fundið ýmislegt við sitt hæfi á sýningunni.
Þessa viðburði og fjölmarga fleiri er að finna á vetrarhátíðinni Éljagangur en allar nánari upplýsingar um hátíðina er að finna á heimasíðunni www.eljagangur.is ? hátíðin er einnig að finna á Facebook undir www.facebook.com/eljagangur.
Skipuleggjendur hátíðarinnar eru: Hlíðarfjall, AFE, EY-LÍV og Akureyrarstofa.
|
https://www.akureyri.is/is/frettir/nordlensk-tidindi-dagsins-a-n4
|
Norðlensk tíðindi dagsins á N4
N4 Sjónvarp hefur undanfarin tvö ár fjallað um norðlenskt mannlíf alla virka daga þætti sem ber nafnið ?Að norðan?. Að auki hafa þar verið sýndir þættirnir 2 gestir, Fróðleiksmolinn, Helgarnir, föstudagsþátturinn og sýndir hafa verið bæjarstjórnarfundir frá Akureyri, svo eitthvað sé nefnt. Nú á að bæta við nýjung: Alla mánudaga til fimmtudaga kl. 18.15 ætla þau Kristján Kristjánsson og Hilda Jana Gísladóttir að fjalla um og ræða norðlensk tíðindi líðandi stundar.
Þorvaldur Jónsson, framkvæmdarstjóri N4, segir að með þessu vilji N4 efla þjónustu sína við áhorfendur. ?Við erum þakklát fyrir þau jákvæðu viðbrögð sem N4 Sjónvarp hefur fengið að undanförnu, áhorf á stöðina hefur margfaldast og rekstrargrundvöllur fyrir landsbyggðar sjónvarp er loks að verða að veruleika. Við vonumst auðvitað til þess að þessi nýjung verði einungis eitt skref í þeirri vegferð sem framundan er,? segir Þorvaldur.
Fólk sem vill koma á framfæri tíðindum frá sínu svæði er hvatt til að senda tölvupóst á netfangið [email protected].
|
https://www.akureyri.is/is/frettir/hlidarfjall-skidasvaedi-vid-akureyri-tillaga-ad-deiliskipulagi-lokid
|
Hlíðarfjall, skíðasvæði við Akureyri ? Tillaga að deiliskipulagi - Lokið
Bæjarstjórn Akureyrarkaupstaðar auglýsir hér með skv. 41. gr. skipulagslaga nr. 123/2010 tillögu að deiliskipulagi ásamt umhverfisskýrslu skv. 7. gr. laga um umhverfismat áætlana nr. 105/2006.
Deiliskipulagið nær til skíðasvæðisins í Hlíðarfjalli. Tillagan gerir m.a. ráð fyrir nýjum skíðalyftum, þjónustumiðstöð, gistiskálum og hótelum. Nýjar skíðaleiðir eru skilgreindar og gert ráð fyrir nýju vatnssöfnunarlóni til snjóframleiðslu.
Tillöguuppdráttur ásamt greinargerð mun liggja frammi í þjónustuanddyri Akureyrarbæjar, Geislagötu 9, 1. hæð og hjá Skipulagsstofnun frá 9. febrúar til 23. mars 2011, svo að þeir sem þess óska geti kynnt sér tillöguna og gert við hana athugasemdir. Tillagan er einnig birt á heimasíðu Akureyrarkaupstaðar: www.akureyri.is undir: Stjórnkerfið / Skipulags- og byggingarmál / Auglýstar skipulagstillögur.
Greinagerð, ásamt umhverfisskýrslu - tillaga
Deiliskipulagsuppdráttur, í mælikvarðanum 1:6000 - tillaga
Deiliskipulagsuppdráttur, hluti svæðisins, í mælikvarðanum 1:2500 - tillaga
Frestur til að gera athugasemdir við tillöguna rennur út kl. 16:00 miðvikudaginn 23. mars 2011 og skal athugasemdum skilað skriflega til Skipulagsdeildar Akureyrarkaupstaðar, Geislagötu 9, 3. hæð. Hver sá sem ekki gerir athugasemdir við tillöguna innan þessa frests telst vera henni samþykkur.
9. febrúar 2011
Skipulagsstjóri Akureyrarkaupstaðar
|
https://www.akureyri.is/is/frettir/johannes-haukur-leikur-eddie
|
Jóhannes Haukur leikur Eddie
?Loksins í Rocky Horror - lanþráður draumur rætist!? segir leikarinn Jóhannes Haukur en draumur hans rætist á föstudags- og laugardagskvöld þegar hann leysir evróvisjónstjörnuna Matta Matt af hólmi sem villimaðurinn Eddie í söngleiknum Rocky Horror.
Jóhannes steig einmitt fyrst fram á sjónarsviið fyrir ellefu árum þegar hann lenti í 2. sæti í Söngkeppni framhaldsskólanna og flutti þá lag úr Rocky Horror. Þetta er þó ekki í fyrsta sinn sem Jóhannes leysir Matta af hólmi í leikhúsinu því áður hefur hann hlaupið í skarðið fyrir Matta í söngleiknum Footloose sem og í Barnasöngleiknum Hafið Bláa. Nánari upplýsingar um Rocky Horror og sýningartíma um helgina.
|
https://www.akureyri.is/is/frettir/vasaljosaganga-i-kvold
|
Vasaljósaganga í kvöld
Vetrarhátíðin Éljagangur 2011 verður sett í Hlíðarfjalli klukkan 19 í kvöld. Upphafsatriðið er snjóhindrunarhlaup þar sem bæjarfulltrúar á Akureyri ætla að sýna hvað í þeim býr og einnig er öllum öðrum gestum á svæðinu frjálst að spreyta sig í þessari skemmtilegu íþrótt. Eftir snjóhindrunarhlaupið verður farið í vasaljósagöngu á vegum Skíðafélags Akureyrar en þá verða öll ljós í Hlíðarfjalli slökkt og gönguskíðabrautin lýst upp með kertum og höfuðljósum skíðagöngufólksins.
Án efa verður það fögur sjón að sjá ljósin liðast um brautina í rökkrinu. Allir geta tekið þátt í vasaljósagöngunni án endurgjalds og á eftir verður boðið upp á heitt kakó og vöfflur. Veitt verða þátttakendaverðlaun sem og verðlaun fyrir besta eða frumlegasta ljósabúnaðinn.
Þessa viðburði og fjölmarga fleiri er að finna á vetrarhátíðinni Éljagangi. Allar nánari upplýsingar um hátíðina er að finna á heimasíðunni www.eljagangur.is ? hátíðina er einnig að finna á Facebook undir www.facebook.com/eljagangur.
|
https://www.akureyri.is/is/frettir/franska-kvikmyndahatidin
|
Franska kvikmyndahátíðin
Áhugafólk um evrópskar kvikmyndir ætti ekki að láta frönsku kvikmyndahátíðina fram hjá sér fara en hún verður haldin í Borgarbíói 12. -16. febrúar. Alls verða fimm myndir sýndar. Opnunarmyndin ?Bara húsmóðir? er í léttari kantinum og skartar stórleikurunum Catherine Deneuve og Gérard Depardieu í aðalhlutverki.
Kvikmyndirnar ?Velkomin? og kanadíska kvikmyndin ?Lífslöngun? taka á málefnum minnihlutahópa, ýmist með gríni eða alvöru. Myndin ?Hvítar lygar? fjallar um ástir, lygar og margbreytileika mannlegra samskipta. Ævintýrin eru allsráðandi í ?Adèle Blanc-Sec? en þessa nýjasta mynd leikstjórans Luc Besson byggir á góðkunnum teiknimyndasögum eftir Jacques Tardi.
Það eru franska sendiráðið, Alliance Française, og kanadíska sendiráðið í samvinnu við Græna ljósið, Borgarbíó, Akureyrarstofu og Kvik-Yndi félag áhugafólks um kvikmyndir sem standa að hátíðinni á Akureyri en þetta er í annað sinn sem franska kvikmyndahátíðin teygir anga sína norður.
Upplýsingar um sýningartíma myndanna má sjá á http://www.midi.is/.
20% afsláttur er til nema í MA, VMA og Háskólanum.
|
https://www.akureyri.is/is/frettir/sumarstorf-hja-akureyrarbae-2
|
Sumarstörf hjá Akureyrarbæ
Umsóknartímabil sumarstarfa hjá Akureyrarbæ er hafið og stendur til 7. mars nk. Margvísleg störf eru í boði svo sem á sambýlum, í öldrunarþjónustu, íþróttamannvirkjum, skrifstofustörf o.fl. Allir umsækjendur þurfa að sækja um rafrænt og er öllum umsækjendum svarað. Aðgengi að tölvu og aðstoð við innskráningu umsókna stendur til boða á Amtsbókasafninu og í þjónustuanddyri Ráðhússins.
Leiðbeiningar um hvernig sótt er um starf er að finna hér.
Við hvetjum konur jafnt sem karla til þess að sækja um störf hjá Akureyrarbæ og skoða með opnum huga þau störf sem í boði eru ? því ekki að komast út úr hefðbundnum kynhlutverkum og prófa eitthvað nýtt?
Stelpur/konur: Því ekki að sækja um störf t.d. í gatnagerð eða við garðslátt?
Strákar/karlar: Hvernig væri að sækja um umönnunarstörf t.d. á sambýlum og á dvalarheimili aldraðra?
|
https://www.akureyri.is/is/frettir/eljagangur-helgarinnar
|
Éljagangur helgarinnar
Vetrarhátíðin Éljagangur var sett í Hlíðarfjalli í gærkvöldi. Á að giska 70 manns mættu í Fjallið og fjölmargir skemmtu sér hið besta í snjóhindrunarhlaupi og vasaljósagöngu. Á dagskrá föstudagsins ber hæst að yfirkokkur veitingastaðarins 1862 Nordic Bistro ætlar að skera út ísskúlptúr við Menningarhúsið Hof klukkan 16 og klukkan 20 verður snjósleðaspyrna við Leirutjörn og Skautahöllina.
Myndirnar að neðan voru teknar í snjóhindrunarhlaupinu í gærkvöldi og á Ráðhústorgi í dag þegar snjókarlinn stóri var að taka á sig mynd. Nánari upplýsingar um dagskrá Éljagangs er að finna á heimasíðunni www.eljagangur.is.
|
https://www.akureyri.is/is/frettir/veistu-um-nefid
|
Veistu um nefið?
Aðfaranótt síðastliðins laugardags hvarf nefið af snjókarlinum á Ráðhústorgi en lokið var við gerð hans daginn áður. Snjókarlinn saknar sárt nefsins og eru allir þeir sem kunna að hafa einhverjar upplýsingar um hvar það er niður komið beðnir að láta vita í síma 460 1000 eða með tölvupósti í netfangið [email protected].
Nefið er um tveggja metra langt úr frauðplasti og standa neðan úr því steypustyrktarjárn sem notuð voru til að festa það við snjókarlinn. Sjá meðfylgjandi mynd.
|
https://www.akureyri.is/is/frettir/umraeda-um-thjodgildin
|
Umræða um þjóðgildin
Eru þjóðgildin bara orðin tóm? Eiga þau erindi til okkar? Hvaða máli skipta þau? Hvernig tengjast hefðir og siðir í landinu tilvist okkar og framtíðarsýn? Þessar og fleiri spurningar verða ræddar á umræðukvöldum um þjóðgildin frá Þjóðfundi 2009 sem haldin eru í Glerárkirkju á mánudagsvöldum í febrúar og mars kl. 20 til 22.
Fulltrúar stjórnmálaflokka og samtaka á Akureyri taka virkan þátt í umræðukvöldunum sem eru á vegum prófastdæmisins. Aðgangur er ókeypis og allir velkomnir. Til undirbúnings er fólk hvatt til að lesa bók Gunnars Hersveins Þjóðgildin. Fyrsta umræðukvöldið var haldið fyrir viku og þá flutti Gunnar Hersveinn framsögu og Pétur Björgvin Þorsteinsson djákni sá um helgistund. Næstu umræðukvöld eru sem hér segir:
14. febrúar kl. 20.00 ? Framsögumaður kvöldsins er Baldur Dýrfjörð (Sjálfsstæðisflokki).
Helgistund kvöldsins er í umsjón sr. Svavars A. Jónssonar sóknarprests í Akureyrarkirkju.
21. febrúar kl. 20.00 ? Framsögumaður kvöldsins er Hlín Bolladóttir (Lista fólksins).
Helgistund kvöldsins er í umsjón Fjalars Freys Einarssonar, kennara.
28. febrúar kl. 20.00 ? Framsögumaður kvöldsins er Hermann Jón Tómasson (Samfylkingu).
Helgistund kvöldsins er í umsjón Katrínar Ásgrímsdóttur, sem á sæti í Kirkjuráði.
7. mars kl. 20.00 ? Framsögumaður kvöldsins er Guðmundur Baldvin Guðmundsson (Framsókn).
Helgistund kvöldsins er í umsjón sr. Örnu Ýrrar Sigurðardóttur, prests í Glerárkirkju.
14. mars kl. 20.00 ? Framsögumaður kvöldsins er Andrea Hjálmsdóttir (Vinstri-grænum).
Helgistund kvöldsins er í umsjón Bjarna Guðleifssonar, náttúrufræðings.
21. mars kl. 20.00 ? Framsögumaður kvöldsins er Sigurður Guðmundsson (Bæjarlista).
Helgistund kvöldsins er í umsjón sr. Döllu Þórðardóttur, prófasts í Húnavatns- og Skagafjarðarprófastsdæmi.
28. mars kl. 20.00 ? Lokaorð kvöldanna flytur sr. Jón Ármann Gíslason, prófastur í Eyjafjarðar- og Þingeyjarprófastsdæmi.
Umsjónarmenn kvöldsins eru sr. Guðmundur Guðmundsson héraðsprestur og Pétur Björgvin Þorsteinsson djákni.
Helgistund kvöldsins er í umsjón sr. Gunnlaugs Garðarssonar, sóknarprests í Glerárkirkju.
Upplýsingar í símum 464 8800 og 462 6702.
Veldu þér kvöld eða komdu á þau öll: Engin skráning - þátttaka ókeypis ? allir velkomnir!
Ítarefni og til undirbúnings umræðunum.
Um umræðukvöldin:
Áratugalöng hefð er fyrir því að Eyjafjarðarprófastsdæmi í samstarfi við Glerárkirkju á Akureyri skipuleggi umræðu og fræðslukvöld sem haldin eru í Glerárkirkju yfir vetrarmánuðina. Næsta lota verður í febrúar og mars. Þar á að ræða um þjóðgildin og efna til samtals milli samfélags og kirkju um þau. Bók Gunnars Hersveins Þjóðgildin verður lögð til grundvallar umræðunni og var hann gestafyrirlesari fyrsta mánudaginn 7. febrúar.
Hvert kvöld hefst klukkan 20.00 í kirkjunni með helgistund. Hluti helgistundarinnar er umfjöllun um ákveðinn biblíutexta sem þykir kallast á við þema kvöldsins. Fyrir hálfníu er farið inn í safnaðarsalinn. Þar er þá komið að erindi viðkomandi fulltrúa stjórnmálaflokks (30 mínútur). Klukkan níu er boðið upp á kaffi og meðlæti og síðan sest niður við umræður þar sem þátttakendum er boðið að tjá sig og spyrja spurninga undir handleiðslu umræðustjórnenda. Kvöldinu lýkur rétt fyrir klukkan tíu með stuttri kvöldbæn.
|
https://www.akureyri.is/is/frettir/akureyri-i-bikarurslit
|
Akureyri í bikarúrslit
Akureyri mun leika til úrslita í Eimskipsbikarkeppni karla í handbolta en það er ljóst eftir þriggja marka sigur liðsins gegn FH, 23:20, í undanúrslitum á Íþróttahöllinni á Akureyri í kvöld. Þetta er í fyrsta sinn sem Akureyri leikur til úrslita í bikarnum en þar mæta þeir Valsmönnum þann 26. febrúar.
FH skoraði fyrsta mark leiksins en Akureyri tók fljótlega að síga fram úr og náði fjögurra marka forystu, 7:3, eftir kortérs leik og komst í 10:4.
FH-ingar voru í miklum vandræðum í sókninni gegn sterkri vörn Akureyrar en það var helst Ólafur Guðmundsson sem ógnaði marki norðanmanna en hann skoraði þrjú mörk í fyrri hálfleik. FH minnkaði muninn í þrjú mörk, 10:7, en norðanmenn hleyptu þeim ekki nær og höfðu fjögurra marka forystu í hálfleik, 13:9.
Seinni hálfleikur byrjaði líkt og sá fyrri. FH náði að bíta frá sér á fyrstu mínútunum en norðanmenn náðu fljótlega góðri forystu á ný, 20:13, þegar korter var liðið á seinni hálfleikinn. FH-ingar neituðu hins vegar að gefast upp. Hægt og bítandi söxuðu þeir á forskot norðanmanna og þegar ein og hálf mínúta var eftir minnkaði Örn Ingi Bjarkarson muninn niður í eitt mark. Staðan 21:20 og spennan í hámarki.
Bjarni Fritzson og Sveinbjörn Pétursson tóku þá leikinn í sínar hendur. Bjarni kom Akureyri í 22:20 og Sveinbjörn varði hinu megin. Bjarni skoraði aftur, 23:20, og sigurinn í höfn og norðanmenn fögnuðu vel og innilega í leikslok, enda komnir í stærsta handboltaleik ársins.
Mörk Akureyrar: Bjarni Fritzson 8, Heimir Örn Árnasson 5, Oddur Gretarsson 5, Guðmundur Hólmar Helgason 4, Hörður Fannar Sigþórsson 1.
Varin skot: Sveinbjörn Pétursson 19.
Mörk FH: Ólafur Guðmundsson 5, Ásbjörn Friðriksson 5, Halldór Guðjónsson 3, Örn Ingi Bjarkarson 2, Baldvin Þorsteinsson 2, Atli Rúnar Steinþórsson 2, Ólafur Gústafsson 1.
Varin skot: Daníel Freyr Andrésson 6, Pálmar Pétursson 3.
Frétt og mynd af heimasíðu Vikudags.
|
https://www.akureyri.is/is/frettir/styrkir-ur-menningarsjodi-akureyrarbaejar
|
Styrkir úr Menningarsjóði Akureyrarbæjar
Stjórn Akureyrarstofu úthlutar styrkjum úr Menningarsjóði og er hlutverk hans að styrkja liststarfsemi og aðra menningarstarfsemi á Akureyri. Umsóknum skal skilað í þjónustuanddyri Ráðhússins, Geislagötu 9, og er hægt að nálgast þar umsóknareyðublöð eða á slóðinni www.akureyri.is/auglysingar/adrarumsoknir. Þess skal vandlega gætt að allar umbeðnar upplýsingar komi fram.
Umsóknir sem borist hafa sjóðnum frá áramótum verða afgreiddar með þeim umsóknum sem berast fyrir auglýstan umsóknarfrest. Umsóknarfrestur er til 4. mars 2011. Upplýsingar veitir Hulda Sif Hermannsdóttir, verkefnastjóri á Akureyrarstofu, í síma 460 1157 eða í netfanginu [email protected].
|
https://www.akureyri.is/is/frettir/jazzta-a-gotubarnum
|
Jazzta á Götubarnum
Jazzáhugafólk á Akureyri og í nágrenni getur nú tekið gleði sína á ný því miðvikudaginn 16. febrúar kl. 21 hefst röð heitra tónleika á Götubarnum við Hafnarstræti undir nafninu Jazzta. Um er að ræða jazztónleika með nýju yfirbragði á vegum Tónlistarskólans á Akureyri og Jazzklúbbs Akureyrar.
Fjölbreyttir tónleikar verða í boði á Jazzta en þar leika og syngja jazzarar úr hópi kennara og nemenda við Tónlistarskólann á Akureyri og kennir ýmissa grasa. Einnig mæta gestaleikarar og söngvarar eftir því sem við verður komið.
Á fyrsta kvöldinu á miðvikudag verður sveifla og blús í fókus en þá mun Margot Kiis syngja með Risto Laur Dúóinu en Risto leikur á píanó. Einnig verða söngnemendur við Tónlistarskólann á Akureyri ásamt Marstef hljómsveit í eldlínunni.
Miðvikudaginn 16. mars verða svo næstu jazztónleikar á Götubarnum og boðið upp á SambaDúó. Rodrico Lopes leikur á trommur og Guito Thomas leikur á gítar og syngur. Einnig mæta til leiks Blússveiflu Munkarnir, nemdahljómsveit Stefáns Ingólfssonar. Miðvikudaginn 13. apríl leikur Matisand Jazz tríó en það skipa þeir; Matti Tapani Saarinen á gítar, Emiil Þorri Emilsson á trommur og Einar B. Björnsson sem leikur á básúnu. Jafnframt leikur Stórsveit Tónlistarskólans á Akureyri undir stjórn Alberto Porro Carmona.
Á þessum tónleikum ættu jazzáhugamenn að finna eitthvað við sitt hæfi og ef vel tekst, gæti orðið framhald á. Aðgangur er ókeypis.
|
https://www.akureyri.is/is/frettir/verkefnastyrkir-til-menningarstarfs
|
Verkefnastyrkir til menningarstarfs
Menningarráð Eyþings auglýsir eftir umsóknum um styrki á grundvelli samnings mennta- og menningarmálaráðuneytis og iðnaðarráðuneytis við Eyþing. Tilgangur styrkjanna er að efla menningarstarfsemi og menningartengda ferðaþjónustu á Norðausturlandi.
Menningarráðið leggur jafnan áherslu á að þau verkefni sem hljóta styrki efli á einhvern hátt samstarf og/eða samvinnu í menningarmálum á Norðurlandi eystra eða dragi fram menningarleg sérkenni svæðisins. Auk þessa hefur ráðið ákveðið að árið 2011 hafi þau verkefni forgang sem uppfylla eitt eða fleiri eftirtalinna atriða:
Verkefni sem hvetja til samstarfs einstaklinga, hópa, byggðalaga eða listgreina. Sérstaklega er horft til verkefna sem eru samstarf þriggja eða fleiri aðila og tengja íbúa á Norðurlandi eystra
Verkefni sem stuðla að samvinnu atvinnumanna í listum, listnema og leikmanna
Verkefni sem efla þekkingu og fræðslu á sviði menningar og lista
Verkefni sem efla atvinnustarfsemi á sviði menningar, lista og menningartengdrar ferðaþjónustu
Umsóknarfrestur er til og með 17. mars. Úthlutun fer fram í apríl. Fyrirvari er gerður um undirritun nýs menningarsamnings við ríkið fyrir þann tíma.
Styrkþegar verða að hafa skilað inn greinargerð vegna fyrri verkefna til þess að geta sótt um vegna ársins 2011. Úthlutað verður einu sinni á árinu 2011.
Verkefnum sem hljóta styrki þarf að vera lokið fyrir árslok 2011.
Umsóknum skal skilað til Menningarráðs Eyþings á þar til gerðum eyðublöðum sem nálgast má á heimasíðu Eyþings www.eything.is eða hjá menningarfulltrúa Eyþings, Strandgötu 29, 3. hæð. Umsækjendur eru hvattir til að kynna sér úthlutunarreglur menningarráðs á heimasíðu Eyþings. Allar nánari upplýsingar veitir Ragnheiður Jóna Ingimarsdóttir menningarfulltrúi í síma 464 9935 og 862 2277 eða á netfangið [email protected].
Menningarráð Eyþings auglýsir viðveru menningarfulltrúa í sveitarfélögum í Eyþing vegna úthlutunar á menningarstyrkjum 2011. Viðtalstímar menningarfulltrúa verða sem hér segir:
Akureyri 23. og 24. febrúar kl. 13-16 Skrifstofu menningarfulltrúa, Strandgötu 29, 3. hæð
Siglufjörður 25. febrúar kl. 14-15.30 Bæjarskrifstofu Siglufjarðar
Húsavík 2. mars kl. 13-15 Menningarmiðstöð Þingeyinga
Kópasker 3. mars kl. 10.30-12 Skrifstofu Norðurþings
Raufarhöfn 3. mars kl. 13-14.30 Skrifstofu Norðurþings
Langanesbyggð 4. mars kl. 9-11 Skrifstofu Langanesbyggðar Þórshöfn
Dalvík 8. mars kl. 10.30-12 Ráðhúsinu Dalvík
Ólafsfjörður 8. mars kl. 13-14.30 Bæjarskrifstofu Ólafsfjarðar
Laugum 10. mars kl. 10-11.30 Skrifstofu Þingeyjarsveitar
Mývatnssveit 10. mars kl. 13-14 Skrifstofu Skútustaðahrepps
Grenivík 15. mars kl. 13-14 Skrifstofu Grýtubakkahrepps
Akureyri 14. og 16. mars kl. 13-16 Skrifstofu menningarfulltrúa, Strandgötu 29, 3. hæð
Grímsey auglýst síðar
Viðtalstímar á öðrum tímum eftir samkomulagi.
|
https://www.akureyri.is/is/frettir/menning-i-dag-menning-a-morgun
|
Menning í dag, menning á morgun
Í dag var haldin í Menningarhúsinu Hofi á Akureyri fjölsótt ráðstefna undir yfirskriftinni "Menning í dag, menning á morgun?" Um 70 manns höfðu skráð sig fyrirfram á ráðstefnuna en þar var fjallað á víðum grundvelli um framtíðarstefnu menningarmála á Norðurlandi.
Frummælendur voru Þórgnýr Dýrfjörð, framkvæmdarstjóri Akureyrarstofu, Pétur Halldórsson, menningarviti, dr. Margrét Sigrún Sigurðardóttir, lektor við viðskiptafræðideild HÍ og umsjónarmaður rannsókarmiðstöðvar skapandi greina, Trond Wika, fiðluleikari/kennari, og dr. Bjarki Valtýsson, aðjúnkt við IT háskólann í Kaupmannahöfn.
Einnig fóru fram pallborðsumræður. Í þeim tóku þátt Gunnar Gíslason fræðslustjóri á Akureyri, Halla Björk Reynisdóttir, formaður stjórnar Akureyrarstofu, Karítas Gunnarsdóttir, skrifstofustjóri menningarmála hjá Mennta- og menningarmálaráðuneytinu, Pétur Halldórsson , Dr. Margrét Sigrún Sigurðardóttir og Dr. Bjarki Valtýsson. Fundarstjóri var Jón Hrólfur Sigurjónsson.
|
https://www.akureyri.is/is/frettir/nr-144-2011-auglysing-um-skipulagsmal-i-akureyrarkaupstad-gildistaka-deiliskipulags-fyrir-golfvollinn-ad-jadri-og-deiliskipulagsbreytinga-fyrir-naustahverfi-2-afanga-og-naustahverfis-nordan-tjarnarhols
|
Nr. 144/2011 AUGLÝSING um skipulagsmál í Akureyrarkaupstað. Gildistaka deiliskipulags fyrir golfvöllinn að Jaðri og deiliskipulagsbreytinga fyrir Naustahverfi, 2. áfanga og Naustahverfis, norðan Tjarnarhóls
Deiliskipulag fyrir Jaðarsvöll, svæði fyrir Golfklúbb Akureyrar.
Bæjarstjórn Akureyrarkaupstaðar hefur þann 18. janúar 2011 í samræmi við 3. mgr. 41. gr. skipulagslaga nr. 123/2010 samþykkt deiliskipulag fyrir Jaðarsvöll, svæði fyrir Golfklúbb Akureyrar. Deiliskipulagið afmarkast af Miðhúsabraut í norðri, Naustahverfi í austri og óbyggðu svæði í suðri og vestri. Skipulagið gerir m.a. ráð fyrir 18 holu golfvelli og 9 holu aukavelli auk bygginga tengdum aðstöðu og starfsemi golfvallarins.
Deiliskipulagstillagan hefur hlotið þá meðferð sem skipulagslög mæla fyrir um og öðlast hún þegar gildi.
Breyting á deiliskipulagi Naustahverfis ? svæði norðan Tjarnarhóls.Bæjarstjórn Akureyrarkaupstaðar hefur þann 18. janúar 2011 í samræmi við 3. mgr. 41. gr. skipulagslaga nr. 123/2010 samþykkt deiliskipulagsbreytingu fyrir Naustahverfi ? svæði norðan Tjarnarhóls. Breyting er gerð á afmörkun svæðisins í suðri og minnkar opið svæði sem verður hluti af golfvallarsvæði.
Deiliskipulagstillagan hefur hlotið þá meðferð sem skipulagslög mæla fyrir um og öðlast hún þegar gildi.
Breyting á deiliskipulagi Naustahverfis, 2. áfanga.Bæjarstjórn Akureyrarkaupstaðar hefur þann 18. janúar 2011 í samræmi við 3. mgr. 41. gr. skipulagslaga nr. 123/2010 samþykkt deiliskipulagsbreytingu fyrir Naustahverfi, 2. áfanga. Breyting er gerð á afmörkun svæðisins í vestri og minnkar opið svæði sem verður hluti af golfvallarsvæði. Lega stofnstígs breytist.
Deiliskipulagstillagan hefur hlotið þá meðferð sem skipulagslög mæla fyrir um og öðlast hún þegar gildi.
F.h. Akureyrarkaupstaðar, 3. febrúar 2011,
Anna Bragadóttir, verkefnastjóri skipulagsmála
B-deild - Útgáfud.: 17. febrúar 2011
|
https://www.akureyri.is/is/frettir/nr-145-2011-auglysing-um-skipulagsmal-i-akureyrarkaupstad-deiliskiplulagsbreyting-a-lodamorkum-thrumutuns-2-og-4
|
Nr. 145/2011 AUGLÝSING um skipulagsmál í Akureyrarkaupstað. Deiliskiplulagsbreyting á lóðamörkum Þrumutúns 2 og 4
Breyting á deiliskipulagi Naustahverfis, 2. áfanga.
Bæjarstjórn Akureyrarkaupstaðar hefur þann 1. febrúar 2011 í samræmi við 3. mgr. 44. gr. skipulagslaga nr. 123/2010, samþykkt deiliskipulagsbreytingu fyrir Naustahverfi, 2. áfanga. Breytingin felur í sér að lóð nr. 4 við Þrumutún stækkar til suðurs um 7,9 m² og lóð nr. 2 við Þrumutún minnkar sem því nemur.
Deiliskipulagstillagan hefur hlotið þá meðferð sem skipulagslög mæla fyrir um og öðlast hún þegar gildi.
F.h. Akureyrarkaupstaðar, 7. febrúar 2011,
Anna Bragadóttir, verkefnastjóri skipulagsmála
B-deild - Útgáfud.: 17. febrúar 2011
|
https://www.akureyri.is/is/frettir/safnakennsla-i-listasafninu
|
Safnakennsla í Listasafninu
Myndlistafélagið hefur í samvinnu við Menningarmiðstöðina í Listagili, Akureyrarstofu og Listasafnið hafið safnakennslu í Listagilinu á Akureyri í því skyni meðal annars að efla safnavitund barna og auka samstarf við skólana í bænum. Lögð verður sérstök áhersla á fjölskyldu- og barnamenningu og það að auka áhuga barna á menningu og listum.
Nú stendur yfir á Listasafninu sýningin "Varanlegt augnablik" þar sem listamennirnir Sigtryggur Baldvinsson og Þorri Hringsson sýna verk sín. Báðir vinna þeir með umhverfið og náttúruna, ár og vötn. Hér er á ferðinni einstaklega áhugaverð sýning sem enginn ætti að láta fram hjá sér fara. Í heimsókn á Listasafnið verður fjallað um sýninguna og listamennina en nemendur fá einnig að vinna stutt verkefni sem tengjast þessari sýningu. Sýningin stendur til 6. mars.
Einnig verður boðið upp á heimsókn í Davíðshús. Hús skáldsins er einstaklega fallegt og áhugavert. Þar eru verk eftir listamennina Kjarval, Kristínu Jónsdóttur, Ásgrím Jónsson og marga fleiri. Í þessari heimsókn verður einnig fjallað um skáldið og heimilið hans.
Hægt er að panta leiðsögn hjá Brynhildi Kristinsdóttur með því að senda tölvupóst á [email protected] eða í síma 868 3599. Brynhildur tekur á móti hópum frá kl. 8-16 á mánudögum, þriðjudögum og miðvikudögum en frá kl. 13-16 á fimmtudögum og föstudögum.
|
https://www.akureyri.is/is/frettir/nr-160-2011-auglysing-um-skipulagsmal-i-akureyrarkaupstad-deiliskipulag-hjukrunarheimilis-vid-vestursidu-9-og-deiliskipulagsbreyting-a-akureyrarflugvelli
|
Nr. 160/2011 AUGLÝSING um skipulagsmál í Akureyrarkaupstað. Deiliskipulag hjúkrunarheimilis við Vestursíðu 9 og deiliskipulagsbreyting á Akureyrarflugvelli
Breyting á deiliskipulagi fyrir Akureyrarflugvöll.
Bæjarstjórn Akureyrarkaupstaðar hefur þann 18. janúar 2011 í samræmi við 3. mgr. 41. gr. skipulagslaga nr. 123/2010 samþykkt deiliskipulagsbreytingu fyrir Akureyrarflugvöll.
Breytingin felur m.a. í sér stækkun flugstöðvarbyggingar, nýtt flughlað og breytingu á byggingarreit og lóðarmörkum fyrir vöruskemmur. Breytingar eru gerðar á flugbraut og minniháttar stækkanir eru á landfyllingum.
Deiliskipulagstillagan hefur hlotið þá meðferð sem skipulagslög mæla fyrir um og öðlast hún þegar gildi.
Deiliskipulag hjúkrunarheimilis við Vestursíðu 9.
Bæjarstjórn Akureyrarkaupstaðar hefur þann 1. febrúar 2011 í samræmi við 3. mgr. 41. gr. skipulagslaga nr. 123/2010 samþykkt deiliskipulag fyrir hjúkrunarheimili við Vestursíðu 9.
Skipulagið felur í sér að skilgreind er 16.340 m² lóð fyrir hjúkrunarheimili á einni hæð. Hámarksbyggingarmagn innan byggingarreits er 3.595 m².
Deiliskipulagstillagan hefur hlotið þá meðferð sem skipulagslög mæla fyrir um og öðlast hún þegar gildi.
F.h. Akureyrarkaupstaðar, 18. febrúar 2011,
Anna Bragadóttir, verkefnastjóri skipulagsmála.
B-deild - Útgáfud.: 21. febrúar 2011
|
https://www.akureyri.is/is/frettir/matjurtagardar-til-leigu
|
Matjurtagarðar til leigu
Líkt og áður verða matjurtagarðar til útleigu á vegum sveitarfélagsins sumarið 2011. Um er að ræða 15 fermetra garða og er leigan 7.000 kr. fyrir sumarið. Innifalið í verðinu eru matjurtir, fræ og kartöfluútsæði. Leiðbeiningar og ráðgjöf verða einnig í boði á staðnum.
Athugið að takmarkað magn af matjurtagörðum er til úthlutunar og þeir sem hafa haft garð áður njóta forgangs en þurfa að staðfesta eldri umsókn. Eftir að umsóknarfrestur rennur út verður lausum görðum úthlutað til annarra.
Umsóknarfrestur er til og með 28. febrúar nk. og skal umsóknum skilað á netfangið [email protected]. Frekari upplýsingar um matjurtagarðana veitir Jóhann Thorarensen starfsmaður ræktunarstöðvar Akureyrarbæjar í síma 462 5609 milli kl. 10 og 12 virka daga.
|
https://www.akureyri.is/is/frettir/esb-og-hagsmunir-eyjafjardar
|
ESB og hagsmunir Eyjafjarðar
Opinn fundur um ESB og hagsmuni Eyjafjarðar verður haldinn í Deiglunni í Listagili kl. 20.00 í kvöld. Að fundinum stendur félagið Pollurinn sem er félag áhugafólks um stjórnmál á Akureyri. Helsta markmið þess er að koma af stað uppbyggilegri umræðu um stjórnmál frá sjónarhóli Eyjafjarðar og landsbyggðarinnar.
Valgerður Sverrisdóttir, fv. alþingismaður og ráðherra, setur fundinn og stýrir honum.
Frummælendur eru tveir: Anna Margrét Guðjónsdóttir, ráðgjafi, 1. varaþingmaður Samfylkingarinnar í Suðurkjördæmi og fv. forstöðumaður Brussel-skrifstofu Sambands íslenskra sveitarfélaga í Brussel, flytur erindi undir yfirskriftinni "Norðurland í ESB" og Jón Þorvaldur Heiðarsson, lektor við Viðskipta- og raunvísindadeild HA og sérfræðingur hjá Rannsókna- og þróunarmiðstöð Háskólans á Akureyri, spyr: Hvaða gjaldmiðil ættu Norðlendingar að nota?
Allir eru hjartanlega velkomnir meðan húsrúm leyfir.
|
https://www.akureyri.is/is/frettir/radstefna-um-imynd-nordurlands-2
|
Ráðstefna um ímynd Norðurlands
Markaðsstofa Ferðamála á Norðurlandi stendur fyrir stórri ímyndaráðstefnu í Menningarhúsinu Hofi á Akureyri mánudaginn 28. febrúar næstkomandi. Megintilgangur og markmið ráðstefnunnar er ræða, skoða og skilgreina ímynd Norðurlands, ásamt því að kalla eftir nýjum hugmyndum og áherslum í markaðssetningu svæðisins með þátttöku ráðstefnugesta.
Á ráðstefnunni verður einnig fjallað um möguleika á beinu millilandaflugi til Norðurlands utan háannar og áhrif þess á atvinnulífið, ferðaþjónustuna og samfélagið.
Fyrirlesarar eru bæði íslenskir og erlendis frá. Meðal þeirra er Simon Calder, ritstjóri ferðamála hjá hinu víðlesna dagblaði The Independent í Bretlandi, sem einnig heldur úti vikulegum ferðaþætti á BBC. Fyrir ráðstefnuna mun hann ferðast í nokkra daga um Norðurland, kynna sér svæðið og ferðaþjónustuna og senda þátt sinn á BBC beint út frá Akureyri á milli kl. 13 og 15 daginn fyrir ráðstefnuna, þ.e. 27. febrúar.
Nánari dagskrá og upplýsingar um fyrirlesara.
|
https://www.akureyri.is/is/frettir/uppbygging-akstursithrottasvaedis
|
Uppbygging akstursíþróttasvæðis
Í gær var undirritaður samningur Akureyrarbæjar og Bílaklúbbs Akureyrar (BA) um uppbyggingu og rekstur akstursíþróttasvæðis í mynni Glerárdals ofan Akureyrar, sem og um rekstur klúbbsins. Akureyrarbær leggur BA til um 366.000 fermetra svæði en landið verður eftir sem áður eign Akureyrarbæjar. Samningurinn gildir til og með 31. desember 2016 og á þeim tíma er framlag Akureyrarbæjar til uppbyggingar 1. áfanga svæðisins metinn á um 182 milljónir króna sem felst í afnotum lands, framkvæmdum og beinum fjárframlögum.
Markmið Akureyrarbæjar með gerð samningsins er meðal annars að til verði ökugerði þar sem fari fram kennsla og fræðsla einstaklinga vegna ökuprófs og að allar akstursíþróttir færist af götum bæjarins á umráðasvæði BA. Einnig mun akstursþjálfun lögreglu, slökkviliðs og Strætisvagna Akureyrar fara fram á svæðinu.
Öll hönnun og uppbygging akstursíþróttasvæðisins verður í höndum og á ábyrgð BA. Klúbburinn annast alla þjónustu við viðskiptavini, æfingar og mót á vegum félagsins og annarra sem nýta munu akstursíþróttasvæðið. BA tryggir að opnunartími svæðisins verði eins rúmur og kostur er en þó í samræmi við gildandi rekstraráætlanir á hverjum tíma. BA greiðir allan rekstrarkostnað vegna akstursíþróttasvæðisins og mannvirkja sem tengjast því.
Akureyrarbær greiðir BA einnig rekstrarstyrk á árunum 2011 til 2016 í formi æfingastyrkja vegna afnota BA af akstursíþróttasvæðinu. Einnig er í samningnum kveðið á um rekstrarstyrk vegna almenns íþróttastarfs félagsins, reksturs skrifstofu, mannvirkja og launa framkvæmdastjóra.
Eiríkur Björn Björgvinsson, bæjarstjóri á Akureyri, og Kristján Þ. Kristinsson, formaður BA, undirrita samninginn.
|
https://www.akureyri.is/is/frettir/thjodleikur-i-april
|
Þjóðleikur í apríl
Fyrstu helgina í apríl verður leiklistarhátíðin Þjóðleikur haldin í fyrsta sinn á Norðurlandi. Listagilið á Akureyri varð fyrir valinu sem frábær staðsetning til að leiða saman ungt fólk í sviðslistum og almenning á Norðurlandi. Í Listagilinu eiga Norðlendingar og gestir þeirra vona á sannkölluðu veisluhlaðborði sviðslista. Þar stíga 11 leikhópar ungmenna af öllu Norðurlandi á stokk með þrjú ný leikverk eftir upprennandi íslensk leikskáld, þau Jón Atla Jónasson, Kristínu Ómarsdóttur, Brynhildi Guðjónsdóttir og Ólaf Egil Egilsson en þau síðastnefndu skrifuðu eitt verk í sameiningu.
Hátíðin verður fyrstu helgina í apríl, frá föstudeginum 1. til sunnudagsins 3. apríl. Þjóðleikur á Norðurlandi er samstarfsverkefni Þjóðleikhússins og fjölda aðila á Norðurlandi með stuðningi sveitarfélaga og fyrirtækja á svæðinu. Þáttakendur eru á aldrinum 13-20 ára og koma frá Blönduósi, Skagaströnd, Sauðárkróki, Fjallabyggð, Akureyri, Eyjafjarðarsveit, Húsavík, Öxarfirði og Langanesbyggð.
|
https://www.akureyri.is/is/frettir/akureyri-i-eldlinunni
|
Akureyri í eldlínunni
Akureyringar keppa á ólíkum vígstöðvum í kvöld og um helgina. Lið Akureyrar mætir liði Mosfellsbæjar í spurningaleiknum Útsvari sem sýndur verður beint í sjónvarpinu í kvöld og á laugardag kl. 16.00 mætir Akureyri handboltafélag Val í úrslitaleik bikarkeppninnar í handbolta. Leikurinn fer fram í Laugardalshöll í Reykjavík.
Veðurútlit er gott á landinu og því nokkuð víst að liðsmenn okkar í Útsvari og handboltanum komast á leiðarenda en í síðustu umferð Útsvarsins setti óveður strik í reikninginn þannig að kalla varð út varamenn á síðustu stundu.
Lið Akureyrar skipa Birgir Guðmundsson, Hilda Jana Gísladóttir og Hjálmar Stefán Brynjólfsson. Til svara fyrir Mosfellsbæ verða Bjarki Bjarnason, Kolfinna Baldvinsdóttir og Sigurjón M. Egilsson.
|
https://www.akureyri.is/is/frettir/urslitakeppnin-i-ishokki-1
|
Úrslitakeppnin í íshokkí
Í dag, sunnudaginn 27. febrúar, hefst úrslitakeppnin í meistaraflokki karla í íshokkí. Til þess að tryggja sér Íslandsmeistaratitilinn eftirsótta þarf að vinna þrjá leiki og fyrsti leikurinn fer fram hér á Akureyri kl. 17.00 í dag. Víkingar urðu deildarmeistarar á dögunum og tryggðu sér heimaleikjaréttinn í úrslitaeinvíginu en sá réttur getur vegið þungt fari keppnin alla leið í fimm leiki.
Í ár er keppt um þennan titil í 20. sinn, þ.e.a.s. síðan deild með þremur liðum eða fleiri hóf göngu sína veturinn 1991?1992. Á þessum árum hefur Skautafélag Reykjavíkur unnið 5 sinnum og Skautafélag Akureyrar 14 sinnum og því má segja að hefðin sé okkar megin. Keppnin hefur hins vegar jafnast mikið síðustu ár og ef litið er til síðustu tólf ára, þ.e. síðan SR vann sinn fyrsta titil árið 1999 þá hefur SR unnið 5 sinnum en SA 7.
Sjá nánar á heimasíðu Skautafélags Akureyrar.
|
https://www.akureyri.is/is/frettir/sorpurdun-haett-a-glerardal
|
Sorpurðun hætt á Glerárdal
Í gær urðu mikil tímamót í sorphirðumálum Akureyringa þegar allri urðun var hætt á Glerárdal en þar hefur sorp verið urðað sl. 40 ár. Framvegis verður öllu sorpi til urðunar ekið á Sölvabakka við Blönduós. Stefnt er að því að með aukinni flokkun á sorpi muni aðeins um 30?40% þess fara til urðunar að Sölvabakka í framtíðinni.
Segja má að hér sé einnig um að ræða mikil tímamót í útivistarmálum Akureyringa því Glerárdalur er afar fallegur og haldið verður áfram að græða hann upp.
Viðtal Sjónvarpsins við bæjartæknifræðing Akureyrarbæjar má sjá hér.
|
https://www.akureyri.is/is/frettir/hver-er-imynd-nordurlands
|
Hver er ímynd Norðurlands?
Fróðleg og árangursrík ráðstefna um ímynd Norðurlands í huga erlendra ferðamanna var haldin í Menningarhúsinu Hofi í gær. Fyrri hluta dags voru flutt ólík erindi um núverandi ímynd landshlutans og þá möguleika sem fyrir hendi eru til að breyta, styrkja og eftir þörfum bæta þessa ímynd.
Vel á annað hundrað manns sátu ráðstefnuna og seinnipartinn var boðað til hópastarfs þar sem reynt var að komast að því hver núverandi ímynd Norðurlands raunverulega er og hver hún ætti helst að vera. Unnið verður úr þeim niðurstöðum og þær birtar innan tíðar. Til ráðstefnunnar var boðað af Markaðsskrifstofu ferðamála á Norðurlandi. Myndirnar að neðan voru teknar í Hofi þegar hópastarfið stóð yfir.
|
https://www.akureyri.is/is/frettir/sidasti-syningardagur
|
Síðasti sýningardagur
Síðasta tækifærið til að sjá ljósmyndasýninguna "Fjársjóður - tuttugu eyfirskir ljósmyndarar 1858-1965" er laugardaginn 5. mars. Af því tilefni verður leiðsögn um sýninguna með Herði Geirssyni safnverði ljósmyndadeildar Minjasafnsins. Sýningin er afrakstur rannsókna hans á ljósmyndaarfi Íslendinga. Uppgötvunum hans á ferðalaginu um leyndardóma ljósmyndanna má líkja við litla eðalsteina sem saman mynda fjársjóð. Hér er í fyrsta skipti komið saman yfirlit yfir ljósmyndun á Eyjafjarðarsvæðinu.
Sýningin samanstendur af ljósmyndum úr ljósmyndasafni Minjasafnsins á Akureyri sem er hið þriðja stærsta á landinu sinnar tegundar, auk ljósmynda fengnum að láni frá Þjóðminjasafni Íslands.
Þennnan sama dag, laugardaginn 5. mars, kl. 14-16, geta gestir og gangandi lært að gera bolluvönd á Minjasafninu með dyggri aðstoð frá STOÐvinum Minjasafnins og öskupokagerð verður í leikfangasafninu í Friðbjarnarhúsi á sama tíma. Það er því tilvalið fyrir alla fjölskylduna að kíkja við á Minjasafninu og gera sér glaðan dag í Innbænum.
Safnið er opið frá kl. 14-16. Það er 2 fyrir 1 á aðgangseyri og frítt fyrir börn 15 ára og yngri.
|
https://www.akureyri.is/is/frettir/tryllt-ahorfendasyning-a-rocky-horror
|
Tryllt áhorfendasýning á Rocky Horror
Allra síðasta sýning á söngleiknum Rocky Horror verður föstudaginn 4. mars kl. 20 og eru ennþá örfá sæti laus. Mikil stemming var í Hofi síðasta föstudagskvöld þegar áhorfendasýning var haldin á söngleiknum. Meðal áhorfenda var hinn eini sanni Páll Óskar ásamt fleiri MH-ingum sem héldu fyrir skemmstu upp á 20 ára Rocky Horror-sýningarafmæli sitt.
Það fór vel á með MH-ingum og Rocky Horror liði Leikfélagsins þegar þau hittust að tjaldabaki að lokinni sýningu.
Þar var einnig vinningshafinn í Bylgjuleik Leikfélagsins, Kristín Lind, en hún vann helgarferð til Akureyrar á Rocky Horror, flug með Flugfélagi Íslands, gistingu á Hótel KEA, bílaleigubíl frá Bílaleigu Akureyrar og út að borða á La Vita Bella fyrir tvo ásamt baksviðspassa að sýningu lokinni.
?Sýningin var algjörlega mögnuð og ferðin hreint stórkostleg, besta frí sem við höfum fengið í langan tíma!? sagði Kristín Lind að sýningu lokinni og sem sjá má á myndinni að ofan féll hún vel í Rocky Horror hópinn.
Miða á allra síðustu sýninguna má nálgast í gegnum heimasíðu Leikfélags Akureyrar.
Æfingar standa nú yfir á næstu sýningu sem frumsýnd verður þann 11. mars í Samkomuhúsi Leikfélags Akureyrar og heitir Farsæll farsi. Farsæll farsi er gamanleikur eins og þeir gerast bestir. Framhjáhald, feluleikur, misskilningur og allrahanda ólíkindatól. Öll hlutverkin eru leikin af tveimur leikurum sem eykur enn á spennuna. Ekki missa af næsta stórleik Leikfélags Akureyrar sem hefst 11. mars.
|
https://www.akureyri.is/is/frettir/ad-duga-eda-drepast
|
Að duga eða drepast
Þriðji leikurinn í úrslitakeppni um Íslandsmeistaratitil karla í íshokkí fer fram í kvöld þegar SA tekur á móti SR. Til þess að tryggja sér Íslandsmeistaratitilinn eftirsótta þarf að vinna í þremur leikjum og hafa liðsmenn SR nú þegar sigrað í tveimur og getur liðið því tryggt sér titilinn í kvöld.
Leikurinn hefst kl. 19.00 og eru Akureyringar hvattir til að fjölmenna í höllina. Þess má einnig geta að leikurinn verður í beinni útsendingu á N4 Sjónvarpi og á Netinu http://www.n4.is/.
Mynd: Sigurgeir Haraldsson (www.sasport.is).
|
https://www.akureyri.is/is/frettir/styrkir-ur-menningarsjodi
|
Styrkir úr Menningarsjóði
Frestur til að sækja um styrki úr Menningarsjóði Akureyrarbæjar rennur út í dag, föstudaginn 4. mars. Stjórn Akureyrarstofu úthlutar styrkjum úr Menningarsjóði og er hlutverk hans að styrkja liststarfsemi og aðra menningarstarfsemi á Akureyri.
Umsóknum skal skilað í þjónustuanddyri Ráðhússins, Geislagötu 9, og er hægt að nálgast þar umsóknareyðublöð eða á slóðinni www.akureyri.is/auglysingar/adrarumsoknir. Þess skal vandlega gætt að allar umbeðnar upplýsingar komi fram.
Umsóknir sem borist hafa sjóðnum frá áramótum verða afgreiddar með þeim umsóknum sem berast fyrir auglýstan umsóknarfrest. Upplýsingar veitir Hulda Sif Hermannsdóttir, verkefnastjóri á Akureyrarstofu, í síma 460 1157 eða í netfanginu [email protected].
|
https://www.akureyri.is/is/frettir/listmunauppbod-og-vofflukaffi
|
Listmunauppboð og vöfflukaffi
Listmunauppboð og vöfflukaffi verða í Ketilhúsinu á morgun, laugardaginn 5. mars, til styrktar Eriku Lind Isaksen, Paul eiginmanni hennar og börnunum þeirra þremur en fjölskyldan missti allt sitt í jarðskjálftunum á Nýja Sjálandi. Fjölskyldan flutti frá Akureyri í janúar 2010 alla leið til Christchurch á Nýja Sjálandi. Erika hafði starfað á Listasafninu á Akureyri, hannað bækur og blöð fyrir safnið og frætt gesti safnsins um sýningar og listamenn sem sýndu í safninu. Paul vann á sambýli þar sem hann hlúði að og aðstoðaði íbúana. Börnin Sunna og Steini voru í Brekkuskóla en Leon í leikskóla.
Í jarðskjálftunum sem riðu yfir Christchurch misstu þau bæði húsnæði og atvinnu, skóli barnanna jafnaðist við jörðu og fjölskyldan er nú á faraldsfæti. Vinir og vandmenn Eriku, Pauls, Steina, Sunnu og Leons efna því til listmunauppboðs og vöfflukaffis í Ketilhúsinu þeim til stuðnings. Húsið verður opnað klukkan 14.00. Um kvöldið verður svo einnig í Ketilhúsinu skrallball í anda Eriku og Pauls og hefst það klukkan 21.00. Sýnum þeim samhug í verki og mætum á listmunauppboðið og vöfflukaffið og skrallball um kvöldið.
|
https://www.akureyri.is/is/frettir/sa-knudi-fram-oddaleik
|
SA knúði fram oddaleik
SA knúði fram oddaleik gegn SR með útisigri er liðin áttust við í fjórða sinn í dag í úrslitakeppni karla á Íslandsmótinu í íshokkí í Skautahöllinni í Laugardal. Lokatölur urðu 2:1 þar sem Josh Gribben skoraði sigurmark SA þremur mínútum fyrir leikslok. Áður hafði Andri Már Mikaelsson komið SA yfir en Steinar Páll Veigarsson jafnaði metin fyrir SR-inga. Öll mörkin komu í þriðja leikhluta.
Liðin mætast því í hreinum úrslitaleik á þriðjudaginn kemur í Skautahöll Akureyrar.
Frétt af heimasíðu Vikudags.
|
https://www.akureyri.is/is/frettir/althjodlegur-barattudagur-kvenna
|
Alþjóðlegur baráttudagur kvenna
Í dag er alþjóðlegur baráttudagur kvenna og af því tilefni er boðað til hádegisfundar á Hótel KEA kl. 12.00 undir yfirskriftinni: Er þetta allt að koma? Erindi flytja Kristín Ástgeirsdóttir, framkvæmdastýra Jafnréttisstofu, Katrín Björg Ríkarðsdóttir, framkvæmdastjóri samfélags- og mannréttindadeildar Akureyrarbæjar og Katrín Anna Guðmundsdóttir, verkefnastjóri í fjármálaráðuneytinu.
Dagskráin er svohljóðandi:
Er þetta allt að koma? Launajafnrétti, aðgerðir og niðurskurður.
Hádegisfundur á Hótel KEA þriðjudaginn 8. mars kl. 12.00-13.30.
Kristín Ástgeirsdóttir, framkvæmdarstýra Jafnréttisstofu:
50 árum síðar ? og hægt gengur
Katrín Björg Ríkarðsdóttir, framkvæmdarstjóri samfélags- og mannréttindadeildar:
Eitt er að vilja, annað að þora og gera
Katrín Anna Guðmundsdóttir, verkefnastjóri í fjármálaráðuneytinu:
Kynjuð hagstjórn og fjárlagagerð á tímum niðurskurðar
Fundarstjóri:
Aðalsteinn Baldursson, formaður Framsýnar ? stéttarfélags.
|
https://www.akureyri.is/is/frettir/urslitin-radast-i-kvold
|
Úrslitin ráðast í kvöld
Skautafélag Akureyrar mætir Skautafélagi Reykjavíkur í hreinum úrslitaleik um Íslandsmeistaratitilinn í íshökkí í Skautahöllinni á Akureyri kl. 19.00 í kvöld. Akureyringar eru hvattir til að mæta í höllina og styðja liðið til sigurs en þess má einnig geta að leikurinn verður í beinni útsendingu á sjónvarpsstöðinni N4.
Útsendingin hefst kl. 18.45 og leikurinn hefst kl. 19.00. Leikurinn verður einnig sýndur beint á http://www.n4.is/.
|
https://www.akureyri.is/is/frettir/midbaer-akureyrar-nordurhluti-tillaga-ad-deiliskipulagsbreytingu-lokid
|
Miðbær Akureyrar, norðurhluti ? Tillaga að deiliskipulagsbreytingu. Lokið
Bæjarstjórn Akureyrarkaupstaðar auglýsir hér með tillögu að deiliskipulagsbreytingu fyrir norðurhluta miðbæjar Akureyrar, skv. 1. mgr. 43. gr. skipulagslaga nr. 123/2010.
Deiliskipulagsbreytingin nær til Hólabrautar, Laxagötu, Smáragötu og hluta Gránufélagsgötu. Tillagan gerir m.a. ráð fyrir sameiningu þriggja lóða við Áfengis- og tóbaksverslun ríkisins í eina, Hólabraut 16 og breyttri aðkomu að versluninni. Lóðamörk, byggingarreitir og nýtingahlutfall er skilgreint fyrir allar lóðir innan svæðisins. Gert er ráð fyrir að Laxagata verði einstefnugata en Hólabraut og Smáragata botnlangagötur.
Tillöguuppdráttur ásamt greinargerð mun liggja frammi í þjónustuanddyri Akureyrarbæjar, Geislagötu 9, 1. hæð, frá 9. mars til 20. apríl 2011, svo að þeir sem þess óska geti kynnt sér tillöguna og gert við hana athugasemdir. Tillagan er einnig birt á heimasíðu Akureyrarkaupstaðar: www.akureyri.is undir: Stjórnkerfið / Skipulags- og byggingarmál / Auglýstar skipulagstillögur.
Uppdráttur og greinagerð - tillaga
Húsakönnun
Frestur til að gera athugasemdir við tillöguna rennur út kl. 16:00 miðvikudaginn 20. apríl 2011 og skal athugasemdum skilað skriflega til Skipulagsdeildar Akureyrarkaupstaðar, Geislagötu 9, 3. hæð. Hver sá sem ekki gerir athugasemdir við tillöguna innan þessa frests telst vera henni samþykkur.
9. mars 2011
Skipulagsstjóri Akureyrarkaupstaðar
|
https://www.akureyri.is/is/frettir/stofnun-hlutafelags-um-gerd-vadlaheidarganga
|
Stofnun hlutafélags um gerð Vaðlaheiðarganga
Hlutafélagið Vaðlaheiðargöng hf. var stofnað í dag á Akureyri samkvæmt heimild í lögum um stofnun hlutafélaga um vegaframkvæmdir sem Alþingi samþykkti 16. júní 2010. Hluthafar eru Vegagerðin með 51 prósents hlut og Greið leið ehf. með 49 prósenta hlut.
Hlutafélagið hefur það að markmiði að standa að gerð jarðganga undir Vaðlaheiði ásamt vegalagningu að þeim auk annars nauðsynlegs undirbúnings. Samkvæmt lögunum er ráðherra einnig heimilt að fela hlutafélaginu að annast rekstur og viðhald ganganna að byggingu lokinni.
Stjórn Vaðlaheiðarganga hf. er í upphafi skipuð þremur mönnum og jafnmörgum til vara, þeim verður síðan fjölgað í fimm. Stjórnin skal vinna að byggingu Vaðlaheiðarganga í samráði og samvinnu við helstu hagsmunaaðila verkefnisins. Félaginu er heimilt að innheimta gjald fyrir notkun gagnanna og skal það standa undir kostnaði við undirbúning og framkvæmd auk eftirlits og kostnaðar við álagningu og innheimtu gjalda.
Stjórnarmenn voru skipuð þau Kristín H. Sigurbjörnsdóttir, Kristján L. Möller, Pétur Þór Jónasson og til vara Huginn Freyr Þorsteinsson, Sigrún Björk Jakobsdóttir og Halldór Jóhannsson.
Vaðlaheiðargöng verða 7,5 km löng með vegskálum beggja vegna. Lengd vegskála 280 m. Þversnið ganganna verður 9,5 m og vegtengingar 4,1 km. Grafnir verða út um 700 þúsund m3 þar af 500 þúsund m3 Eyjafjarðarmegin. Áætlaður kostnaður á verðlagi ársins 2011 er 10,4 milljarðar króna.
Vaðlaheiðargöng munu stytta Hringveginn um 16 km og áætluð umferð við opnun ganganna er um 1.400 bílar á sólarhring.
Undir stofnsamþykktina skrifuðu Hreinn Haraldsson vegamálastjóri fyrir hönd Vegagerðarinnar og Pétur Þór Jónasson framkvæmdastjóri fyrir hönd Greiðrar leiðar ehf.
Forvalsgögn eru nánast tilbúin og verða send út fljótlega. Áætlað er að bjóða út verkið í vor. Reiknað er með að framkvæmdir geti hafist í haust og að þeim ljúki og göngin opni fyrir árslok 2014.
Frá stofnfundinum í morgun. Talið frá vinstri: Steingrímur J. Sigfússon fjármálaráðherra, Hreinn Haraldsson vegamálastjóri, Pétur Þór Jónasson formaður stjórnar Greiðrar leiðar og Kristján L. Möller alþingismaður og fyrrverandi samgönguráðherra.
|
https://www.akureyri.is/is/frettir/sungid-fyrir-nammi
|
Sungið fyrir nammi
Frost og snjókoma höfðu lítil áhrif á krakkana á Akureyri sem þyrptust út á götur í morgun til að rölta á milli búða og stofnana þar sem þau hófu upp raust sína og sungu fyrir nammi. Talsverð ofankoma var í bænum en upp úr hádegi fór sólin aftur að skína. Þá höfðu flestir krakkanna hins vegar lokið erindi sínu. Myndirnar að neðan tók Ragnar Hólm Ragnarsson í miðbæ Akureyrar í morgun.
|
https://www.akureyri.is/is/frettir/frumsyning-hja-la-um-helgina
|
Frumsýning hjá LA um helgina
Í framhaldi af hinum geysivinsæla söngleik Rocky Horror hjá Leikfélagi Akureyrar kemur gamanleikur eins og þeir gerast bestir: Farsæll farsi verður frumsýndur föstudaginn 11. mars í Samkomuhúsi Leikfélagsins.
Verkið segir frá hjónunum Rebekku og Herberti, sem búa á Akureyri en eru komin suður til Reykjavíkur til að kynna bók Herberts ?Farsælt hjónaband? sem er sjálfshjálparbók ætluð öllum hjónum sem vilja viðhalda hamingjusömu hjónabandi. En er hjónaband Herberts eins fullkomið og bókin gefur til kynna? Verður þetta á endanum farsæll farsi eða harmrænt tímamótaverk í anda Ingmar Bergmans?
Farsæll farsi er gamanleikur sem inniheldur allan pakkann: framhjáhald, feluleik, misskilning og allrahanda ólíkindatól. Persónur í verkinu eru tíu og leiknar af teimur leikurum sem eykur enn á spennuna og kallar á lausnir sem munu koma skemmtilega á óvart.
Leikarar í sýningunni eru þau Edda Björg Eyjólfsdóttir og Jóhann G. Jóhannsson og leikstjóri er María Sigurðardóttir, leikhússtjóri LA. Karl Ágúst Úlfsson, Spaugstofumaður með meiru, íslenskaði og staðfærði verkið.
Farsæll farsi er bandarískur og heitir á frummálinu Tour de Farce og var frumfluttur í Chicago árið 1993. Höfundar eru Kingsley Day og Philip Lazebnik en sá síðarnefndi er margverðlaunaður handritshöfundur fyrir kvikmyndir og sjónvarp. Meðal hans þekktustu verka eru Pocahontas, Mulan og Prince of Egypt.
Leikmynd og búningar: Axel Hallkell Jóhannesson
Lýsing: Freyr Vilhjálmsson
Hljóðmynd: Gunnar Sigurbjörnsson
Tónlist: Arnar Tryggvason
Gervi: Ragna Fossberg
|
https://www.akureyri.is/is/frettir/skiptihelgi-a-skidasvaedunum
|
Skiptihelgi á skíðasvæðunum
Þeir sem eiga vetrarkort á skíðasvæðinu í Hlíðarfjalli eða á Dalvík og Siglufirði geta rennt sér á skíðum á hverju þessara svæða sem er um helgina þegar fyrsta skiptihelgi vetrarins verður að veruleika. Vetrarkortshafar framvísa vetrarkortum sínum í afgreiðslu hvers skíðasvæðis og fá þar helgarpassa. Þetta er fyrst skiptihelgin af þremur sem ákveðið hefur verið að hafa á skíðasvæðunum í vetur.
|
https://www.akureyri.is/is/frettir/nytt-hjukrunarheimili
|
Nýtt hjúkrunarheimili
Föstudaginn 11. mars var tekin fyrsta skóflustunga að nýju hjúkrunarheimili sem mun rísa við Vestursíðu 9 en þar verða 45 ný hjúkrunarrými fyrir aldraða sem koma í stað annarra sem lokað verður. Það var Geir Kristinn Aðalsteinsson, forseti bæjarstjórnar, sem tók skóflustunguna.
Lóðin er í grónu íbúðahverfi í nágrenni við skóla og leikskóla og fyrsta hjúkrunarheimilið sem er byggt fyrir utan Glerá. Hjúkrunarheimilið verður byggt og rekið samkvæmt Eden Alternative hugmyndafræðinni sem hefur verið að ryðja sér til rúms víða um heim. Hugmyndafræðin leggur áherslu á að öldrunarheimili séu heimili þeirra sem þar búa. Áhersla er á sjáfstæði íbúanna, virðingu, einstaklingsmiðaða þjónustu og að fólki finnist lífið hafa tilgang þrátt fyrir heilsuleysi.
Hafist var handa við hönnun á árinu 2010. Lögð var áhersla á að skapa aðstæður sem líkjast sem mest einkaheimilum fólks. Hjúkrunarheimilið verður samsett af fimm heimilum þar sem 9 heimilismenn búa saman hver með sína íbúð. Öll rými eru einbýli með möguleika á því að tveir einstaklingar geti búið saman í íbúð. Hver íbúð hefur svefnkrók, setustofu og rúmgott baðherbergi. Hver íbúi hefur aðgang að verönd sem fylgir hverri íbúð.
Á hverju heimili er sameiginlegt rými sem er setustofa og borðstofa með eldunaraðstöðu. Sameiginleg rými skulu þjóna öllum íbúum heimilissins og starfsmönnum þess. Byggingin er á einni hæð og eru einingar og miðrými tengd saman með tengigangi. Í miðrými er salur, sjúkraþjálfun, iðjuþjálfun og heilsulind. Við hjúkrunarheimilið eru skjólgóðir lokaðir garðar til útivistar fyrir heimilismenn og gesti.
Tryggvi Gunnarsson, bæjarfulltrúi, Guðríður Friðriksdóttir, framkvæmdastjóri Fasteigna Akureyrarbæjar, og Geir Kristinn Aðalsteinsson, forseti bæjarstjórnar, sem tók skóflustunguna.
|
https://www.akureyri.is/is/frettir/hver-er-framtid-atvinnumala-i-hrisey
|
Hver er framtíð atvinnumála í Hrísey?
Opinn fundur um stöðu atvinnumála í Hrísey og áhrif þeirra á búsetu í eyjunni verður haldinn í veitingahúsinu Brekku mánudaginn 21. mars klukkan 16.00. Bæjarfulltrúum og þingmönnum kjördæmisins hefur verið sérstaklega boðið á fundinn og eru íbúar Hríseyjar og fólk á Eyjafjarðarsvæðinu sérstaklega hvatt til að mæta og taka þátt í umræðum um málið.
Á fundinum mun Þröstur Jóhannsson, útgerðarmaður í Hrísey, fjalla um atvinnulíf í Hrísey síðustu árin og þær breytingar sem hafa orðið, Kristinn Árnason, formaður hverfisráðs, fjallar um stöðuna eins og hún er núna, Soffía Gísladóttir, forstöðumaður Vinnumálastofnunar, ræðir um atvinnuleysi og úrræði sem eru í boði.
|
https://www.akureyri.is/is/frettir/samherji-gefur-nestishus
|
Samherji?gefur nestishús
Síðdegis í gær var undirritað í Hlíðarfjalli gjafaafsal sem felur í sér að Samherji hf. gefur Akureyrarbæ til fullrar eignar og umráða nýtt nestishús sem risið hefur á skíðasvæðinu. Húsið skal vera til afnota fyrir alla skíðaiðkendur og sér í lagi afdrep og nestisaðstaða fyrir nemendur í skíðaskólum sem reknir eru á svæðinu.
Andrésarskólinn og samsvarandi starfsemi á vegum Skíðafélags Akureyrar skulu hafa afnot af húsinu fyrir þann búnað sem skólinn á og notaður er við skíðakennslu barna á svæðinu.
Unga fólkið kann svo sannarlega vel að meta nýju aðstöðuna.
Krakkar úr skíðaskólanum stilla sér upp fyrir framan Guðmund Karl Jónsson, forstöðumann skíðasvæðisins í Hlíðarfjalli, Eirík Björn Björgvinsson, bæjarstjóra á Akureyri, Kristján Vilhelmsson, framkvæmdastjóra útgerðarsviðs Samherja, og Önnu Maríu Kristinsdóttur, starfsmannastjóra Samherja.
|
https://www.akureyri.is/is/frettir/klassik-i-hofi
|
Klassík í Hofi
Þriðjudaginn 22. mars kl. 20 verða tónleikar í Hofi þar sem fram koma tveir kammerhópar skipaðir hljóðfæraleikurum úr Sinfóníuhljómsveit Norðurlands. Annars vegar er um að ræða Málmblásarakvintett Norðurlands og hins vegar þverflautu ásamt strengjatrói, svonefndan flautukvartett.
Flautukvartettinn lék fyrst saman á tónleikum sumarið 2009 en kvartettinn skipa þær Petrea Óskarsdóttir sem leikur á þverflautu, Lára Sóley Jóhannsdóttir á fiðlu, Eydís Úlfarsdóttir leikur á violu og Ásdís Arnardóttir á selló.
Málmblásarakvintett Norðurlands byrjaði að spila saman árið 2007. Kvintettinn hefur komið fram við ýmis tækifæri m.a. á Fiskideginum á Dalvík og á Akureyrarvöku. Þá lék kvintettinn á skólatónleikum Sinfóníuhljómsveitar Norðurlands starfsárið 2007-2008. Kvintettinn hefur einnig haldið nokkra tónleika og má þar helst nefna tónleika á Akureyri og Sauðárkróki ásamt orgelleikurunum Eyþóri Inga Jónssyni og Rögnvaldi Valbergssyni. Einnig hélt kvintettinn tónleika með karlkórnum Heimi í Skagafirði á Sæluviku síðastliðið vor.
Kvintettinn skipa þeir Vilhjálmur Ingi Sigurðarson og Sveinn Sigurbjörnsson trompetleikarar, Helgi Þ. Svavarsson sem leikur á horn, Kaldo Kiis á básúnu og Finnbogi Óskarsson á túbu.
Á efnisskrá tónleikanna eru verk eftir Árna Egilsson, Samuel Scheidt, Victor Ewald og W.A. Mozart.
Miðasala fer fram í Menningarhúsinu Hofi og á heimasíðu Hofs.
|
https://www.akureyri.is/is/frettir/godur-fundur-i-hrisey
|
Góður fundur í Hrísey
Í gær var haldinn í Hrísey fjölsóttur og gagnlegur fundur um stöðu atvinnumála í eynni. Áberandi var baráttuvilji og bjartsýni eyjarskeggja þrátt fyrir að gefið hafi á bátinn. Fréttir um að nú sé unnið að stofnun nýs hlutafélags um skelfiskvinnslu í Hrísey eiga þar sjálfsagt stóran hlut að máli. Sjá nánar á fréttavef RÚV.
Framsögu á fundinum í gær höfðu þau Þröstur Jóhannsson, útgerðarmaður í Hrísey, fjalla um atvinnulíf í Hrísey, Kristinn Árnason, formaður hverfisráðs, fjallar um stöðuna eins og hún er núna, Soffía Gísladóttir, forstöðumaður Vinnumálastofnunar. Fundarstjóri var Þórgnýr Dýrfjörð, framkvæmdastjóri Akureyrarstofu.
Myndirnar að neðan tók Ragnar Hólm Ragnarsson í Hrísey í gær.
|
https://www.akureyri.is/is/frettir/deiliskipulag-fristundabyggdar-og-verslunar-og-thjonustusvaedis-ad-hlidarenda
|
Deiliskipulag frístundabyggðar og verslunar- og þjónustusvæðis að Hlíðarenda
Bæjarstjórn Akureyrarkaupstaðar hefur þann 15. mars 2011 samþykkt deiliskipulag frístundabyggðar og verslunar- og þjónustusvæðis að Hlíðarenda.
Skipulagssvæðið liggur norðan Hlíðarfjallsvegar og ofan byggðarinnar að Hlíðarenda. Tillagan nær til 4,8 ha. svæðis þar sem skilgreindir eru lóðir, byggingarreitir fyrir mótel, vélageymslu, þjónustuhús og frístundahús ásamt gatnakerfi.
Tillagan var auglýst frá 20. október til 1. desember 2010. Engar athugasemdir bárust á auglýsingatíma. Skipulagsstofnun gerði athugasemdir við skipulagið og voru því gerðar breytingar á áður auglýstum gögnum. M.a. hefur frístundahúsum fækkað úr 17 í 14 og skilgreindar alls 16 lóðir í stað einnar áður.
Frekari upplýsingar er hægt að nálgast á skipulagsdeild Akureyrarkaupstaðar. Hverjum þeim sem telur á rétt sinn hallað með samþykkt þessari er heimilt að skjóta máli sínu til úrskurðarnefndar skipulags- og byggingarmála með kæru sbr. 5. mgr. 52. gr. skipulagslaga nr. 123/2010.
Skipulagsstjóri Akureyrarkaupstaðar
|
https://www.akureyri.is/is/frettir/ma-bydur-i-heimsokn
|
MA býður í heimsókn
Nú standa nemendur í 10. bekk frammi fyrir því að velja sér framhaldsskóla. Forinnritun nemenda í framhaldsskóla hófst 21. mars og stendur til 1. apríl og lokainnritun er síðan 3. - 9. júní. Af því tilefni er nemendum í 10. bekk, foreldrum og öðrum áhugasömum á opið hús í Menntaskólanum á Akureyri, til að kynna sér líf og nám í MA, fimmtudaginn 24. mars frá kl. 16.00-17.30.
Á þeim tíma verður óformleg dagskrá í Kvosinni á Hólum og nálægum kennslustofum en meðal þess sem má sjá er:
Kynning á nýju námskránni í MA
Kynning á námsbrautum í skólanum
Kynning á Íslandsáfanganum, nýjung í skólastarfinu sem hefur gefist afar vel
Kynning á ferðamálakjörsviði
Auk þess verða ýmsar uppákomur:
Stæðfræðiþrautir í umsjá kennara 1. bekkjar, með skemmtilegum verðlaunum
Spurningaþrautir Gettu betur-liðsins, líka með verðlaunum
Tækjasýning nemenda á eðlisfræðibraut
Sýning á atriðum úr splunkunýjum söngleik Leikfélags MA
Tónlistaratriði nemenda
Heimavistin verður opin þeim sem vilja kynna sér hana
Kennarar í skólanum, námsráðgjafar og stjórnendur verða til skrafs og ráðagerða.
|
https://www.akureyri.is/is/frettir/thjodin-landid-og-lydveldid
|
Þjóðin, landið og lýðveldið
Ljósmyndasýningin ?Þjóðin, landið og lýðveldið" verður opnuð á Minjasafninu á Akureyri laugardaginn 26. mars kl 14. Sýningin, sem kemur frá Þjóðminjasafni Íslands, samanstendur af ljósmyndum Vigfúsar Sigurgeirssonar ljósmyndara frá árunum 1928-1958. Á henni má meðal annars sjá landslagsmyndir, myndir unnar fyrir heimssýninguna í New York 1939, myndir af fólkinu í landinu við leik og störf, auk mynda frá ferðum Vigfúsar innanlands með tveimur fyrstu forsetum lýðveldisins.
Vigfús Sigurgeirsson (1900-1984) lærði ljósmyndun á Akureyri hjá Hallgrími Einarssyni 1920 til 1923 og rak ljósmyndastofu þar í bæ frá 1923 til 1936. Á þessum árum mótaðist hann sem ljósmyndari. Líklega er hann þekktastur fyrir störf sín sem opinber ljósmyndari forsetaembættisins til margra ára. Hann fylgdi forsetanum og tók þátt í að móta ímynd embættisins. Framlag hans til íslenskrar menningarsögu er mikið. Hann var einn fremsti ljósmyndari Íslendinga um miðbik 20. aldar og frumkvöðull í íslenskri kvikmyndagerð.
Ljósmyndir Vigfúsar voru sýndar í Hamborg, New York, Kaupmannahöfn og Reykjavík. Ljósmyndabók hans ?Ísland í myndum" var fyrsta ljósmyndabók eftir Íslending og hann varð einnig fyrstur Íslendinga til að gefa út bók með ljósmyndum í lit.
Gefin var út bók um Vigfús Sigurgeirsson í tengslum við sýninguna í Þjóðminjasafninu 2008 sem ritstýrt er af Ingu Láru Baldvinsdóttur sýningarstjóra. Í bókinn eru fimm greinar eftir sérfræðinga á ýmsum sviðum: Ágúst Ólaf Georgsson, fagstjóra þjóðháttasafns við Þjóðminjasafn Íslands, dr. Christiane Stahl, forstöðukonu Alfred Ehrhardt Stiftung í Köln, Írisi Ellenberger, sagnfræðing, Lindu Ásdísardóttur, safnvörð við Byggðasafn Árnesinga, og dr. Sigurjón Baldur Hafsteinsson. Auk þess er í bókinni birt nýtt úrval ljósmynda eftir Vigfús, en slíkt úrval hefur ekki verið gefið út áður.
Bókin er til sölu í safnbúð Minjasafnins á Akureyri, Þjóðminjasafnsins og í bókaverslunum.
Sýningin stendur fram yfir páska eða til 26. apríl.
Myndina að ofan tók Vigfús af Sveini Björnssyni forseta í barnahópi í Lystigarðinum á Akureyri árið 1944.
|
https://www.akureyri.is/is/frettir/hvad-getum-vid-laert-af-joni-forseta
|
Hvað getum við lært af Jóni forseta?
Samtök atvinnulífsins efna til málþings á morgun, föstudaginn 25. mars, í Hofi á Akureyri um Jón forseta og sýn hans á atvinnulífið. Málþingið hefst kl. 14.00 og stendur til kl. 16.30. Allt athafnafólk á Stór-Akureyrarsvæðinu er hvatt til að mæta í Hof en fjórir frábærir fyrirlesarar munu fjalla um atvinnulífið í ljósi hugmynda Jóns forseta.
Hvað geta leiðtogar samtímans lært af Jóni?
Hver er staða okkar í dag í ljósi baráttu Jóns fyrir fullveldi og viðskiptafrelsi?
Hvaða hugmyndir og áhrif hafði Jón á atvinnuuppbyggingu?
Guðjón Friðriksson sagnfræðingur, Þorsteinn Pálsson fv. ráðherra, Guðfinna Hreiðarsdóttir sagnfræðingur og Sigríður Á. Snævarr sendiherra flytja erindi.
Boðið verður upp á léttar veitingar í lok málþings þar sem kjörið verður að ræða nauðsynlega atvinnuuppbyggingu á Norðurlandi og fleiri brýn málefni.
SMELLIÐ HÉR TIL AÐ SKRÁ ÞÁTTTÖKU.
|
https://www.akureyri.is/is/frettir/stora-upplestrarkeppnin-2011
|
Stóra upplestrarkeppnin 2011
Lokahátíð Stóru upplestrarkeppninnar 2011 á Akureyri var haldin síðdegis í gær. Urður Andradóttir úr Lundarskóla varð í þriðja sæti, Kristrún Jóhannesdóttir nemandi í Síðuskóla hreppti annað sætið og sigurvegari var Fannar Már Jóhannsson nemandi í Lundarskóla.
Fyrirkomulagið keppninnar er þannig að haldnar eru undankeppnir í öllum grunnskólum bæjarins þar sem fulltrúar hvers skóla eru valdir. Keppnin var haldin í sal Menntaskólans á Akureyri, Hólum, að viðstöddu fjölmenni. Þarna voru mættir til leiks fulltrúar 7. bekkinga úr öllum grunnskólunum á Akureyri. Keppendur voru 17 í ár og stóðu sig allir með miklum sóma.
Raddir, samtök um vandaðan upplestur og framsögn, standa fyrir þessari keppni ásamt skóladeild Akureyrarbæjar. Styrktaraðilar keppninnar voru Mjólkursamsalan, Kexverksmiðjan og Blómabúð Akureyrar. Byr sparisjóður veitti vegleg peningaverðlaun. Myndir: Ragnar Hólm.
Urður Andradóttir, Kristrún Jóhannesdóttir og Fannar Már Jóhannsson.
|
https://www.akureyri.is/is/frettir/akureyri-i-utsvari-i-kvold
|
Akureyri í Útsvari í kvöld
Akureyringar mæta liði Reykjanesbæjar í fjögurra liða úrslitum spurningakeppninnar Útsvars í Sjónvarpinu í kvöld. Birgir Guðmundsson, Hilda Jana Gísladóttir og Hjálmar Brynjólfsson eru sem fyrr fulltrúar Akureyrar og vonandi fara þau með sigur af hólmi til að mæta Norðurþingi í úrslitunum. Akureyringar hvetja sitt fólk til sigurs.
|
https://www.akureyri.is/is/frettir/utsvar-verdur-a-akureyri
|
Útsvar verður á Akureyri
Það fór ekki fram hjá neinum að lið Akureyrar fór með sigur af hólmi í undanúrslitum spurningakeppninnar Útsvars síðasta föstudagskvöld. Þá var þeirri hugmynd hreyft að úrslitaþátturinn yrði sendur út í beinni útsendingu frá Akureyri, enda vel við hæfi því þar mætast lið Akureyrar og Norðurþings.
Nú hefur þetta fengist samþykkt og verður keppnin í beinni útsendingu frá Menningarhúsinu Hofi á Akureyri.
Lið Akureyrar skipa þau Birgir Guðmundsson, Hilda Jana Gísladóttir og Hjálmar Brynjólfsson. Í liði Norðurþings eru Kristveig Sigurðardóttir, Stefán Þórsson og Þorgeir Tryggvason.
|
Subsets and Splits
No community queries yet
The top public SQL queries from the community will appear here once available.